“Хожа Бухорий”да педагогик амалиёт\nМаълумки, Республикамиз ижтимоий-сиёсий ҳаётининг барча соҳаларида бўлгани каби таълим соҳасида ҳам туб ўзгаришлар жараёни кечмоқда. Ўзбекистон Республикасининг «Таълим тўғрисида»ги қонуни ва «Кадрлар тайёрлаш миллий дастури» таълим тизими жумладан, олий таълим муассасалари олдига педагогик кадрларни тайёрлашни тубдан яхшилаш вазифасини қўймоқда.\nКитоб шаҳар «Хожа Бухорий» ўрта махсус ислом билим юртида Тошкент ислом институтининг 5 нафар амалиётчи талабалари педагогик амалиёт ўтказиб келмоқдалар.\nАлбатта, бўлажак ўқитувчиларни тайёрлашнинг муҳим босқичларидан бири педагогик амалиёт саналади. Олий таълим муассасаси аудиториясида эгалланган назарий билимлар, малака ва кўникмалар амалиёт давомида синовдан ўтади, ривожлантирилади. Айнан шу амалиёт жараёнида талабалар ўқувчиларни тарбиялашга, ўқув ва тарбиявий жараёнларни узвий бирликда амалга оширишга, болаларни ғоявий-сиёсий, ақлий, аҳлоқий, меҳнат, жисмоний ҳамда эстетик жиҳатдан тарбиялашнинг бирлигини таъминлашга ўрганадилар.\nБилим юртида 21 декабрь куни амалиётчилар раҳбари Тошкент ислом институтининг тиллар кафедраси мудири Шерзод Чўлпонов амалиётчи талабалар билан учрашиб, дарс жараёнларида иштирок этди ва амалиётчи талабаларга ўз таклиф ва тавсияларини берди.\nШунингдек, Шерзод Чўлпонов ва билим юртининг “Талабалар илмий жамияти” аъзолари ўртасида мазмунли суҳбат ташкил этилди. Суҳбатда билим юрти мудири Ў.Ғузаров ҳам иштирок этди. Суҳбат давомида Шерзод Чўлпонов “Талабалар илмий жамияти” аъзолари томонидан бажарилган илмий ишлар билан танишди ҳамда талабаларга илмий изланишда бардавом бўлиб, эл юрт манфаати ва динимиз тараққиёти йўлида астойдил ҳаракат қилишларини тилаб қолди.\nДругие материалы в этой категории: « «Мурувват карвони» хайрия тадбири Зангиота зиёратгоҳида ўтказилди\tЎқувларнинг иккинчи давраси бошланди »


Оталар, фарзандларингиз билан суҳбатлашинг! - Erkak.uz\nОталар, фарзандларингиз билан суҳбатлаши...\nShavkat 21.01.2015 12:27 1008 01\nЛекин яқинда Америка Педиатрия Академияси томонидан ўтказилган тадқиқот бу даъволарнинг асоссиз эканлигини кўрсатиб берди. Тадқиқот жараёнида бир нечта ота-оналардан фарзандларининг олдига ёзиб олувчи жихоз қўйишни ва фақатгина ҳам ота ҳам она уйда бўлган вақти у жиҳозни ёқишларини сўрашган. Қайдлар туғриқхонада, фарзанд 1 ойлик бўлганида ва 7 ойлик бўлганида ёзиб олинган. Натижалар кутилгандан ҳам қизиқ бўлиб чиқди. Маълум бўлишича аёллар нафқат фарзандлари билан эркакларга нисбатан уч баробар кўп суҳбатлашишар экан, балки фарзандлар оналар билан диалог қилишга, оналарнинг саволларига тўлақонли жавоблар беришга моил экан.\nШуни таъкидлаш керакки болалар қанча кўп сўз эшитишса уларнинг сўз болйликлари шунча кўпаяди, шунча тез гапириб кетадилар, вақтли ўқишни ўрганадилар ва натижада ўқиш ва келажакдаги хаётларида муваффақиятли бўладилар. Яна қайтарамиз, бола яқинларидан қанча кўп сўз эшитса (отаси, онаси, опа укалари ва ҳоказо.. телевизор бунга кирмайди, чунки суҳбат ҳар икки томонлама бўлиши керак) шунча фарзанд учун фойдаси кўп бўлади.\nЭнг муҳуми фарзанд тарбияси ва камолотида оналар билан бирга оталарнинг ҳам катта ўрни бор. Шундай экан ҳурматли оталар, фарзандиларингиз билан тез-тез гаплашинг!\nСал қулай имкон бўлди деганда уларни оналари билан ташлаб қўйишга одатланманг. Улар билан турли мавзуларда суҳбатлашинг; режаларингиз ҳақида айтиб беринг, кунингиз қанйда ўтганини, кўрган ва қилган ҳамма ишларингиз ҳақида гапиринг. Улар билан бирга ўйнанг, ҳазил-ҳузул қилинг.\nФарзандларингиз билан оналари каби гаплашишингиз ҳам шарт эмас, ўзингиз ҳоҳлаган усулда суҳбатлашинг. Оталар одатда нима?' ва қаерда?' саволларини кўп беришади, ва бу боланинг фикрлаш қобилиятининг яхши ривожланишига ва сўз бойлигининг ошишига ижобий таъсир қилади.


Ўзбекистон Адлия вазирлиги расмийси Озодлик билан суҳбатда¸ 2018 йилнинг 1 январидан мамлакатда хусусий нотариуслар тизимини қайта тиклаш таклифи мавжудлиги¸ аммо унинг қабул-қилиниш қилинмаслиги бошқа манфаатдор идоралар ва президент қарорига боғлиқ эканини билдирди. Ўзбекистонликлар орасида ўтказилган сўровда қатнашганларнинг ярмидан кўпи хусусий нотариуслар тикланишини ëқлаган.\nНотариал хизматлар сифатига оид ўзбекистонликлар орасида ўтказилган ижтимоий сўровда қатнашганларнинг 53 фоизга яқини мамлакатда хусусий нотариал хизматлар қайта тикланишини ëқлаган.\nБу сўров ҳақида жамоатчиликка маълумот берган Адлия вазирлигининг Нотариат¸ адвокатура ва ФХДË органлари бошқармаси бошлиғи ўринбосари Ином Қудратов¸ респондентларнинг кўпчилиги шунингдек нотариат соҳасини тубдан ислоҳ қилиш, идоралар сонини ошириш¸ нотариал хизматлар учун тўловлар тизимини кескин қайта кўриб чиқиш ва уларнинг шаффофлигини таъминлашни ëқлаб чиққанини билдирди.\n10 июль куни Озодлик билан суҳбатда Адлия вазирлиги расмийси бу сўровнинг ҳаракатлар стратегиясига киритилган давлат дастурининг “Қонун устуворлигини таъминлаш ва суд-ҳуқуқ тизимини янада ислоҳ қилишнинг устувор йўналишлари” деб номланган 2-боби¸ 122-моддасини амалга ошириш жараëнида ўтказилганини билдирди.\n“Стратегияда 2017 йилнинг 4-чорагигача нотариат тизимини ислоҳ қилиш учун қонунчиликка киритилиши ўринли деб топилган таклифлар бериш айтилган. Йил охиригача биз Марказий банк ва Молия вазирлигиқонун лойиҳасини ишлаб чиқиб¸ уни Вазирлар Маҳкамасига белгиланган тартибда китритамиз. Ана ундан кейин президент фармон чиқариши керак бўлади¸ нодавлат нотариуслар тизимини қайта тиклаш-тикламаслик ҳақида. Бу фармон чиқадими-чиқмайдими¸ бу ҳақда гапиришга ҳали эрта”¸ деди Адлия вазирлиги расмийси.\nАҳоли нотариус эшигида навбат кутишдан¸ давлат нотариуслари эса¸ бир кунда юзлаб мижозни қабул қилишдан чарчаган\n“Тараққиёт стратегияси” маркази томонидан июнь ойида нотариат тизимидаги муаммоларни таҳлил қилиш ва жамоатчилик фикрини ўрганиш мақсадида ўтказилган сўровда 1104 одам қатнашган бўлса¸ улардан 788 нафари нотариал идорада бир неча соат ёки кунлар давомида навбат кутганидан шикоят қилган. Айни шундай шикоятлар¸ Адлия вазирлиги фаолияти билан боғлиқ президент виртуал қабулхонасига тушган шикоятларнинг ҳам каттагина қисмини ташкил этган.\nДавлатга қарашли 1-нотариал идорасининг Озодлик билан микрофонсиз гаплашган нотариусларидан бири¸ хусусий нотариуслар ëпилганидан кейинги ўзи ва мижозлари вазиятини “ўта оғир” деб баҳолади.\n“Бир кунда¸ камида 80 кишига хизмат кўрсатаман. Бу фақат ҳаракатим¸ ҳуқуқий маслаҳат сўровчилар¸ ҳужжатини шунчаки текширтиришга олиб келганлар бунга кирмайди. Эрталабдан кечқурунгача идорамизда навбат тугамайди. Одамларга раҳмингиз келади¸ кунлаб кутишади битта ҳаракат расмийлаштиришни. Бунақа босим остида биз ҳам уларга яхши хизмат кўрсатолмаймиз¸ уларни хусусийлар каби “келинг-келинг” деб жилмайиб кутиб ололмаймиз. Шунинг учун хусусий нотариуслар қайта тикланса¸ ҳаммага – халққа ҳам¸ бизга ҳам енгиллик бўлади”¸ дейди 1-нотариал идора нотариуси.\n"Бозор иқтисодига ўтмоқчи бўлса¸ нотариус ҳам¸ адвокатура ҳам хусусийлаштирилиши шарт"\nҲуқуқшунос Руҳиддин Комилов¸ ҳукумат бозор иқтисодига ўтиш ҳақида фундаментал қарор олган бўлса¸ нафақат нотариал идоралар¸ барча юридик хизматлар¸ хусусан¸ адвокатурани ҳам хусусий қилишдан ўзга йўл йўқлигини айтади.\n- Бозор иқтисодининг¸ капиталистик жамиятнинг асосий шартларидан бири шуку! Одамлар хизмат учун пул тўлаб¸ пулига яраша сифатли хизмат олиши керак. Бизда одамлар ҳам пул тўлайди¸ ҳам қийналади¸ аниқроғи¸ қийналиш учун пул тўлайди. Хусусий нотариуслар ëпилганидан бери аҳвол ниҳоятда ëмон¸ нотариус эшигида ҳар кун юзлаб одам¸ ур-тўполон. Муаммонинг ечими оддий – хусусий хизматларга йўл бериш¸ дейди тошкентлик ҳуқуқшунос Руҳиддин Комилов.\nХусусий нотариуслар ëпилганига 7 йилдан ошди\nЎзбекистондаги хусусий нотариуслар фаолияти 2010 йилнинг 5 май куни ўшандаги президенти Ислом Каримов фармони билан тўхтатилган эди.\nБундай қарорга берилган изоҳда¸ “хусусий нотариуслар томонидан жиддий қонунбузарликларнинг содир этилиши, хусусий нотариусларнинг кўчмас мулк ва автотранспорт даллоллари билан тил бириктиришлари оқибатида олди-берди ҳужжатларининг аксарият қисми хусусий нотариуслар орқали расмийлаштирилишга ўтгани ортидан уларни назорат қилиб бўлмай қолгани ва бошқа суистеъмолликлар ва мансаб ваколатларидан фойдаланишлар ушбу қатъий чоранинг кўрилишига сабаб бўлган”и айтилган эди.\nФармонда шунингдек, “хусусий нотариуслар фаолияти ўрганиб таҳлил қилинганида, нотариат институтини обрўсизлантирувчи салбий тенденция аниқлангани” ҳам алоҳида таъкидланган эди.\nРуҳиддин Комилов ¸ айни шундай тенденция хусусий нотариуслар мавжуд бўлган даврда ҳам¸ давлат монополияси қайта тикланган кейинги 7 йил давомида ҳам бир хил давом этганини таъкидлайди:\n- Айни суистеъмолликлар давлат нотариал хизматларида бўлмадими¸ ëки бўлмаяптими? Битта-икка қонунбузар нотариусни деб¸ бутун хусусий тизимни йўқ қилди. Қанча одам ишсиз қолди¸ қанча одам куйиб қолди бу қарорнинг орқасидан! Энг тўғри йўл¸ ҳам иш ўрни яратиш бўйича¸ ҳам давлат ғазнасига тушадиган солиқни кўпайтириш бўйича ҳам¸ ҳам аҳолига сифатли хизматни ташкил этиш бўйича - хусусий секторни қайта тиклаш бўлади¸ дейди Комилов.\n“Хусусий нотариал хизмат очишдан чўчиб турибмиз...”\nОзодлик билан суҳбатда Тошкент ва вилоятлардаги нотариус хизмати мутахассислари¸ 2018 йил 1 январидан хусусий нотариал тизим қайта тикланган тақдирда ҳам¸ ўз нотариал идорасини очишга шошмасликларини айтишди.\n“Ҳозирча кўнглим чопмайроқ турибди. Рухсат берилса ҳам¸ олдин кузатамиз¸ кўрамиз. Давлат хизматини ташлаб¸ югуриб кетмоқчи эмасмиз. Қанча одам куйди¸ ишсиз қолди. Ҳозирча бир маромда ойлик олиб турибмизку! Мана низомга ўзгартиш киритишибди. Бундан кейиннотариал ҳаракатлар учун тўловларнинг 40 фоизини ўзимизга қайтаришаркан. Бу дегани¸ қанча кўп одамга хизмат кўрсатсак¸ шунча кўп ойлик чиқади¸ дегани. Давлат нотариусидагиларни ҳам рағбатлантиришаяпти яхшироқ ишлашга”¸ деди Озодлик суҳбатлашган қаршилик нотариуслардан бири.


Ўзбекистон Ёзувчилар уюшмаси » Адабиёт қуёши ҳамиша мунаввар бўлсин\nАсосий Адабий ҳаёт Адабиёт қуёши ҳамиша мунаввар бўлсин\nАдабиёт қуёши ҳамиша мунаввар бўлсин\nЎзбекистон Ёзувчилар уюшмасида 8 ноябрь куни таниқли шоир, таржимон, эссенавис, публицист, Ўзбекистонда хизмат кўрсатган маданият ходими, Қорақалпоғистонда хизмат кўрсатган журналист Янгибой Қўчқоровнинг “Адабиёт қуёши ҳамиша мунаввар бўлсин” номли ижодий кечаси ва китоблари тақдимоти бўлиб ўтди.\nТадбирда Ўзбекистон Ёзувчилар уюшмаси аъзолари, давлат ва жамоат ташкилотлари вакиллари, ижодкор ёшлар, ўқувчилар ҳамда оммавий ахборот воситалари ходимлари иштирок этди.\nЎзбекистон Ёзувчилар уюшмаси раисининг биринчи ўринбосари Минҳожиддин Мирзо ва бошқалар кўп қиррали ижод соҳиби Янгибой Қўчқоров ижоди хусусида илиқ фикрлар билдирди.\nАдабий кечада Янгибой Қўчқоровнинг “Кумуш чўққи ёғдулари”, “Навоийдан савод очдим” ва “Қозоқнинг қирқ оқинидан қирқ ўлан” китобларининг тақдимоти ўтказилди.\n“Кумуш чўққи ёғдулари” китобининг биринчи қисми “Истиқлол довонида” деб номланиб, у адабиётимизнинг яқин ўтмиши ва бугунги сермазмун куни ҳақидаги ўйлардан, “Эркин ўғлингман, қабул эт” номли иккинчи қисми эса Ўзбекистон Қаҳрамони, халқ шоири Эркин Воҳидов таваллудининг 80 йиллигига бағишланган адабий очерклардан иборат.\n“Навоийдан савод очдим” китобида Ҳазрат Алишер Навоийнинг бебаҳо адабий меросидан савод очган қорақалпоқ шоирлари – Кунхўжа, Ажиниёз, Бердақдан то Ибройим Юсупов, Кенгесбой Каримов, Ҳалила Давлетназаров, Бахтиёр Генжамуродгача бўлган 50 нафар ижодкорнинг энг сара асарлари киритилган.\n“Қозоқнинг қирқ оқинидан қирқ ўлан” – номли китобда эса қардош қозоқ халқининг Абай, Жамбул Жабаев, Шокарим Қудойбердиев, Миржақип Дулатов, Собит Муқанов, Ўлжос Сулаймонов, Мухтор Шаханов, Улуғбек Эсдавлет сингари улуғ ва машҳур шоирларининг энг гўзал шеърлари жой олган.\nМен ҳам бир ўғил шу тупроққа,\nТутқазиб тарихнинг жомасин –\nАллоҳим йўл берди ёзмоққа\nУлуғ юрт Қўнғирот номасин.\nБу китоб бошланур қадимдан,\nБоб қўшган Гекатей, Геродот.\nКаммиди Афина ё Римдан\nБеруний бешиги – шаҳри Кот?!\nКўп қиррали ижод соҳиби Янгибой Қўчқоров етти аср Хоразмнинг африғий шоҳларига пойтахт бўлган қадимий Кот шаҳри қолдиқлари яқинидаги Соркўп овулида 1958 йилнинг 8 ноябрида туғилди. Бувиси томондан бобоси Муҳаммад Масала ўттиз, унинг фарзанди Кенжа Маноқ йигирма, шоирнинг отаси Бозорбой Қўчқоров тўрт халқ достонини ёддан айтишган. Янгибойнинг ўзи мактаб саҳнасидан “Бозиргон” достонининг бир неча бобларини ижро этган. 1974 йили, ўн олти яшар чоғида маҳаллий матбуотда ҳаваскор шоирнинг қуйидаги шеъри босилиб чиқади:\n— Бу оламда мангу бўлиб нима қолади,\nОҳорли ва янги бўлиб нима қолади?\n— Бу оламда мангу бўлиб Элим қолади,\nОна Ватан ҳамда Она Тилим қолади?\nБаҳор каби янги бўлиб нима қолади?\n— Бу оламда на тилла, зар, на бўз қолади,\nБу оламда мангу бўлиб Шеър, Сўз қолади!\nБу шеър шоирнинг кейинчалик яъни 2002 йили Ёзувчилар уюшмаси Адабиёт фонди нашриётида чоп этилган “Асрларнинг армонлари” (муҳаррир Дилшод Ражаб) номли тўпламига кирган эди. Муаллиф аслида 1976 йили Тошкент Қишлоқ хўжалик институтининг агрокимё ва тупроқшунослик факультетига ўқишга кирган бўлса ҳам бадиий адабиётга бўлган қизиқиш уни бирор дам тинч қўйгани йўқ. Шу йўсинда 1978 йили “Туркистон”, “Тошкент оқшоми”, “Ўзбекистон маданияти” газеталарида шеър, таржима, тақризлари чиқа бошлайди. Унинг адабиёт йўналишидаги тетапоя қадамлари Пирмат Шермуҳаммедов, Ўткир Ҳошимов, Рауф Парфи, Носир Муҳаммад, Маъруф Жалил, Мирпўлат Мирзо, Турсун Али каби адиб ва шоирлар томонидан қўллаб-қувватланади.\nШу кунгача унинг шеърлари “Ёшлик баёзи”, “Ёшлик” альманахи, “Эллик наво”, “Ақчакўл илҳомлари”, “Ақчакўл оҳанглари”, “Жайҳун шамоллари”, “Сен онамга ўхшайсан, Ватан”, “Осмонимиз мангу мусаффо бўлгай” каби жамоа тўпламларида босилган.\nУларда она халқимиз ҳақида Жайҳундек жўшқин сатрлар ёзилган:\nУ халқ Окс, Яксартнинг бўйида\nҚадимги даврдан бор эди.\nАёл шоҳ Тўмарис тўйида\nБел тутган паҳлавон, нор эди.\nБобоси – аугасий, момоси –\nСак ёки масссагет қизидир.\nШоҳ Кирни қийратган, чамаси,\nАйнан шу мардларнинг ўзидир.\nАсрлар дафтарин очсангиз:\nНе кунлар тушмаган бошига.\nАслида Оролдек бир денгиз\nТўларди кўзининг ёшига…\nБу оташин сатрлар кирган, тақдимоти Ёзувчилар уюшмасида Ўзбекистон Қаҳрамони А.Орипов бошчилигида ўтказилган “Қўнғиротнома” достони ҳақида филология фанлари доктори, Қорақалпоғистонда хизмат кўрсатган фан арбоби, профессор Каримбой Қурамбоев ўзининг “Чўлпон” НМИУда босилган “Адабий жараён. Ижод Масъулияти. Адабий алоқалар” номли китобида “Достоннинг тили содда ва жозибали. Баландпарвоз жумлалардан, ваъзхонлик, асосланмаган мадҳиябозликдан ҳоли. Зўрма-зўраки, сунъий тўқилган мисралар йўқ, ҳаммаси қуйма сатрлар. Асарнинг композицион бутунлигига бирор эътироз билдириш қийин. Фикр оқими изчил ва мантиқли, сюжетнинг пухталигига ҳалақит берадиган ортиқча тасвир, ҳатто детал ҳам учрамайди. Сюжетга асос бўлган лавҳалар, мисралар худди занжирдек ўзаро боғланган.” деб ёзган эди.\nЁзувчилар уюшмаси назм кенгаши раиси, Халқ шоири Маҳмуд Тоир эса шоирнинг навбатдаги асари – “Ўн тўққизинчи довон” достонига ёзган сўзбошисини “Янгибой Қўчқоров – бу ном адабиёт аҳлига яхши таниш. Доимо ўзига ярашган самимият ва табассум билан юрадиган, оқкўнгил, одамохун бу инсон Қорақалпоқ диёрида туриб Тошкентга меҳрдан кўприк ташлаб қўйган, десам муболаға бўлмас.” деб бошлайди. Ва сўзбошининг поёнида “Қалам қолдирган рост сўз – халқнинг қадр дафтарида мангу таралгувчи нурдир” дейди. Достондаги:\n“Отам сакдир, онам сўғддир,\nМенинг исмим Спитамен.\nБугун юртнинг эрки йўқдир,\nШу боис қон ютамен” деган сатрлар “Қўнғиротнома” достонидаги:\nҲаким Ота, Ҳаким Ота,\nҲур бўлурми халқим, Ота?!\nЮртни босиб олган ёвда\nҲеч тўлурми ҳалқум, Ота — мисраларига тўла ҳамоҳангдир. “Асрларнинг армони” тўпламидаги “Қора курсидагилар”, “Изтироб”, “Оталар”, “Амриқода” каби шеърларда ҳам лирик қаҳрамон нуқтаи назари баралла кўриниб туради.\nШоир юртни таърифлаганида теша тегмаган ташбеҳлар топа олади. Буни шу китобга кирган “Тошкент қасидаси” шеърида яққол ҳис қилиш мумкин:\nРасул, Мустай, Чингиз меҳмони бўлган,\nЎлжас қадам қўйса шеър они бўлган,\nТўлак ҳам Ибройим мезбони бўлган,\nАбдулла Қайсинга қариндош кентим,\nКўзу қош кентим.\n“Жайҳун бўлиб оққан сўз”да шеърлар, достон, таржималардан ташқари қирқ ўзбек ва қорақалпоқ адиблари тўғрисидаги эсселар кирган. “Олти олтин юлдуз ёғдуси” эсселари қаҳрамон адиблар С.Аҳмад, О.Шарафиддинов, И.Юсупов, Т.Қаипбергенов, Э.Воҳидов, А.Орипов ҳақида. Адиб “Китоб дунёси” газетасида босилган “Саккиз бургут сийрати” эссеси (Қ.Қулиев, М.Карим, Д.Қўғултинов, Р.Ҳамзатов, Ч.Айтматов, И.Юсупов, Т.Қаипбергенов, А.Орипов ҳақида) китобхонларга ҳам, ҳамкасбларга ҳам жуда маъқул бўлди. Кейин адиб Зулфияхоним ва унинг замондошлари М.Дилбозий, Т.Эсенова, Г.Есемуратова, Ф.Алиева, Р.Казакова, Т.Зумақулова, М.Абилқосимова, Ф.Ўнғорсиновалар ҳақидаги “Ой теграсида юлдузлар” китобини ёзди ва “Ўқитувчи” нашриётида босилган бу асар шоиранинг 100 йиллик юбилейи иштирокчиларига тарқатилди. Унинг И.Юсупов, Т.Қаипбергенов, Н.Фозилов, Э.Воҳидов, А.Орипов ҳақидаги эсселари газеталар ҳамда журналларда босилди. Бундан ташқари адиб “Оролбўйи азаматлари”, “Хуш келибсиз, Хоразмга”, “Қорақалпоқ фермерлари”, “Элликқалъа қаҳрамонлари”, “Аллома авлодлари”, “Тўрткўлнинг толмас қаноти” каби ўндан ортиқ очерк китобларнинг муаллифи. 2008 йили Ўзбекистонда “Йилнинг энг яхши журналисти” деб тан олинган. “Ўн тўққизинчи довон” достони учун “Энг улуғ, энг азиз” республика танлови ғолиби бўлган.\nЯнгибой Қўчқоров моҳир таржимон сифатида Нобель мукофоти лауреати С.Алексиевичнинг “Урушнинг аёлга ёт қиёфаси” ва В.Суминнинг “Сўнгги ва биринчи субҳидам” асарларини таржима қилди. Бу асарлар Ғафур Ғулом номидаги НМИУда кўп минг нусхада чоп этилди, китобхонлар мулкига айланди.\nСайт бўлими: Адабий ҳаёт, Янгиликлар


БАРРА САРИМСОҚ ПУЛИГА - ИККИ БОШ БУЗОҚ\nҚишлоқ хўжалиги 05.04.2019 265\nИхтиёрида камида 10 сотих ери бор одамни, бир оилани, эҳтиёжманд деб бўладими?! Фикримизча, йўқ. Чунки бу очиқ кўриниб турган имконият ва шу билан ҳам киши ўз рўзғорини бутлолмаслиги, турмушида ижобий ўзгариш қилолмаслигига ишониш қийин, албатта. Ҳайҳотдек томорқаси бўла туриб, бирор фойдали ишнинг бошини тутмаган одамда ё омилкорлик етишмайди, ёки ўзи ишёқмас бўлиб, баҳона топишдан нарига ўтмайди.\nҒузор тумани Гулшан маҳалласида яшовчи, нафақа ёшидаги Манзура Рўзибоева ва унинг ўғлию келинини аввал биринчи тоифага киритиш мумкин эди. Бундан икки-уч йил олдин уларнинг томорқага қарови кўнгилдагидек эмасди. 20 сотих атрофидаги ерни мақсадли ишлатишмасди ҳисоб. Ушбу хонадон вакиллари сўзларига кўра, бунга сабаб хоҳиш йўқлигида эмас, балки деҳқончилик борасида уқуви камлиги, қачон нима экиб-парваришлашни яхши билишмаганида бўлган.\n- Шу десангиз, у-бу кишидан сўраб ўргандик, маслаҳат олдик, - дейди М.Рўзибоеванинг ўғли Шерзод Каримов. - Суғориш муаммо эди, салмоқли маблағ сарфлаб, ер остидан сув чиқардик. Маҳаллий ўғит солиб, ерни бойитдик. Бултур кузда тажриба учун барча еримизга саримсоқ пиёз эккандик. Барра-барра бўлиб чиққан заҳоти, туп-туп ўраб, бозорга чиқардик. Даромад ёмон бўлмади. Шу биргина кўкат пулига 2 бош бузоқ сотиб олдик. Мана, келадиган фойда мазасини ҳам билиб олдик, энди томорқани ҳеч бўш қолдирмаймиз.\nХонадон соҳиби ойнинг ярмини ишда, қолганини уйда ўтказишини, сўнгги пайтда ҳамма бир бўлиб, бўш вақтни шу ерга сарф қилаётганини айтади. Томорқага уннагач, ойлик маошга қўл теккизмай, рўзғорнинг бор кам-кўстини деҳқончиликдан топилаётган даромад ҳисобидан қоплашаётган экан. Бир сотих жойда ёй шаклида ихчам иссиқхона ташкил этиб, петрушка, шивит сингари кўкатларни етиштиришни ҳам йўлга қўйишган. Саримсоқ пиёздан бўшаган майдонга эса аллақачон картошка уруғи, помидор, булғор қалампири ниҳоллари қадалган. Келгусида оила аъзолари совуқ кунларда ҳам махсус шароитда маҳсулот етиштириб, йил давомида фойдали машғулот билан банд бўлишни мақсад қилишган.


Украина инқирози: Фавқулодда хавфсизлик йиғини чақирилди - BBC News O'zbek\nУкраина фавқулодда хавфсизлик мажлисида россияпарастларнинг ишғолари муҳокама қилинади.\nУкраинанинг шарқий вилоятларида бошланган тартибсизликлар орқасида Украинанинг муваққат президенти Олександр Турчинов Литвага сафарини бекор қилиб фавқулодда хавфсизлик йиғилишига чақирган.\nБунга 6 апрел, якшанба куни россияпараст намойишчиларнинг Украина шарқидаги Донецк, Луганск ва Харков шаҳарларида маъмурий биноларни босиб олиб, бинолар устига Россия байроқларини кўтарганлари, бу ҳудудларни мустақил деб эълон қилиш талаблари сабаб бўлган.\nЯкшанба куни норозилик намойиши ташкиллаштирган россияпарастлар Харков вилояти маъмурияти биносига бостириб кирганлар.\nМилиция кучларининг чекинишига тўғри келган.\nЛуганскда намойишчиларга қарши кўздан ёш сиздирадиган газ қўллашга тўғри келган.\nДонецк вилояти маъмурияти олдида 2000 тача россияпараст йиғилган.\nЮзларини ниқоб билан тўсиб олган тажовузкор ёшлар оломони бинони қўриқлаётган милиция махсус кучлари ходимларига ҳужум қилганлар, уларнинг қалқонларини тортиб олганлар.\nТўсиқларни бузиб ёпиб қўйилган бино эшигини бузиб ичкарига кирганлар.\nмаска кийган одамлар Бинонинг тепасига Россия байроқларини ҳилпиратганлар, "Донецк Республикаси" деган шиорни осганлар.\nШунингдек душанба куни Донецк вилояти "шаҳар ва жамоат ташкилотлари вакиллари" йиғилишида "Донецк халқ республикаси мустақиллиги" эълон қилинган. "Бу бизнинг охирги жангимиз. Охиригача турамиз ва 9 майда ғалабамизни байрам қиламиз", деб айтган ёшлар. Улар референдум кунини белгилашни талаб қилганлар.\n7 апрел куни Украина Ички ишлар вазири вазифасини бажарувчи Арсен Аваков айтишича, Харков вилояти ҳокимлиги биноси россияпараст фааоллардан тозаланган.\nБироқ Би-би-си мухбирига кўра, бино ҳали ҳам россияпараст фаоллар билан ўраб олинган, уларнинг бир қанчасини ичкарида кўриш мумкин.\nУкраина муваққат вазири тартибсизликларда Россия Президенти Владимир Путин ва мамлакатнинг қувғиндаги собиқ президенти Виктор Януковични айблаган.\nУкраина расмийларига кўра, Украинанинг шарқий қисмларини мустақил деб эълон қилиш бўйича референдум ўтказиш талабларини илгари сураётган бўлгинчиларни Россия тарафи ва собиқ президент Виктор Янукович молиявий дастакламоқда.\n"Кам сонли одамларни тўплай олишди, лекин агрессиячи кучайтирмоқчилар. Бўлгинчилар ва қизиган каллаларга айтмоқчиманки, вазият қон тўкмасдан назорат остига қайтади", деб ёзади муваққат ички ишлар вазири Арсен Аваков Фейсбукдаги саҳифасида.\n6 апрел куни бўлгинчилик айбловлари бўйича қўзғатилган 75 та жиноят иши доирасида 15 киши ҳибсга олинган.\nНамойишчилар ҳибсга олинганларни талаб қилиб, бино ичкарисига бостириб киришга уринганлар.\nДонецкда, Луганскда ғазабнок ёшлар деразаларга, полицияга қарата тош, тухум, йўлак парчаларини отишган.\nМуваққат бош вазир Арсений Яценюк Москва Украина давлатини яксон қилмоқчи, деган.\nУнга кўра, Украинанинг шарқий вилоятларига Россия кучлари кириши режаси ишлаб чиқилмоқда.\n"Мен аввало Украинанинг шарқий вилоят аҳолисига мурожаат қилмоқчиман. Ҳаммага яққол равшанки, аксилукраин, аксилдонецк, луганск ва харков режасини амалга ошириш ишлари кетмоқда. Вазиятни беқарорлаштириш ва чегарадан ўтиш кўзланмоқда. Лекин биз бунга йўл қўймаймиз", дейди Яценюк.\nУкраина ҳукумати Россия қўшинлари чегарада кўпаяётганидан хавотирланмоқда.


Ўш шаҳридаги «Аэропорт» масжиди таъмирланмоқда - uzpress\nЎш шаҳар мусулмонлар идораси ҳузуридаги Авиагородокда жойлашган «Аэропорт» масжидининг ички қисми янгиланмоқда. Оқ-Буранинг шарқий хатиби бош имом хатиби Абдулазиз ҳожи Абдурахмонов таъмирлаш ишларининг бориши билан танишди.\n“Масжиднинг гўзаллиги бинонинг катталигида эмас, балки жамоатнинг бирлиги ташкил қилади. Ушбу масжид жамоати ҳар доим бир ёқадан бош, бир енгдан қўл чиқариб, ҳар бир ишни маслаҳатлашиб амалга оширмоқдасизлар. Оллоҳ йўлида қилган хизматингиз учун масжид ходимлари ва жамоатга чуқур миннатдорчилигимизни билдирамиз ”, – деди бош имом хатиб Абдулазиз ҳожи Абдураҳмонов.\nДарвоқе, масжид имоми Бахтиёр Давлатовнинг ташаббуси билан 20 минг сомлик таъмирлаш ишлари олиб борилмоқда. Шу билан бирга, масжид учун қиймати 60 минг сомлик гиламчалар сотиб олинди. Ҳозирда масжидга келаётган жамоат учун барча шароитларни яратилиб тўлиқ иссиқлик билан таъминланган.


Биринчи Ultra All inclusive меҳмонхона Абу-Дабида ноябрда очилади\n1 ноябрда Бирлашган Араб Амирликларининг энг буюк меҳмонхоналаридан бири бўлиши кутилаётган Абу-Дабидаги Rixos Saadiyat Island меҳмонхонасининг узоқ кутилган очилиш маросими бўлиб ўтади.\nRixos Saadiyat ҳашамат муҳитига ошно бўлишни ва юқори сифатли шинамликни ҳис қилишни таклиф этади!\nҚулай, шинам ва чиройли хоналар, Ўртаер денгизи услубидаги люкс хоналар, Форс кўрфазига ажойиб манзара ва кўплаб кутилмаган совғалар шу йилнинг ўзидаёқ меҳмонларни кутади! Виллаларда дам олиш талабчан мижозлар учун унутилмас онларни ҳадя этади.\nRixos Saadiyat Island – бу меҳмонларга чексиз фойдаланиш ҳуқуқини тақдим этувчи ресторан ва барлар.\nБу энг кичик ёшдаги дам олувчиларнинг вақтларини чоғ ўтказиши мумкин бўлган болалар аквапарки ва бассейн, болалар учун ўйин хоналари.\nБолалар аквапаркда маза қилиб чўмилаётган пайтларида ота-оналар SPA-марказга йўл олишлари мумкин. Бу ерда уларни ҳақиқий турк ҳаммоми, уқалаш ва соғломлаштириш ҳамда ёшартириш муолажалари кутмоқда.\nШунингдек, ташкилотчилар кўплаб қизиқарли кўнгилочар тадбирларни ва денгиз ҳамда бассейн бўйидаги унутилмас дамларни ваъда қилишмоқда!\nRixos Saadiyat Island ўз меҳмонларини кутиб оладиган жой ҳақида ҳам тўхталиб ўтиш лозим. «Саадият» – бу бахт, саодат деган. Орол Абу-Даби марказидан 7 дақиқа ва Амирлик аэропортидан 20 дақиқа узоқликда жойлашган. Яқин-яқингача у деярли ҳеч кимга маълум бўлмаган орол эди. Ҳозирда эса у жаҳон даражасидаги курорт минтақага ва дунё сайёҳлик марказига айланган.\nУшбу оролда қизиқарли тарихий ва бадиий галереяларга эга Минорат ал-Саадият сайёҳлик маркази жойлашган.\nСаадият гольф-клуби ҳам алоҳида диққатга сазовор жой ҳисобланади. У оппоқ қумли денгиз соҳилида гольф ўйнаш учун ихтисослашган биринчи пляж гольф-клубидир.\nАйнан шу ерда Абу-Даби Луври жойлашган. Йўқ, бу ўша Париждаги машҳур музей филиали эмас, шунчаки Франция музейлари бирлашмаси Абу-Дабига 10 йилга ўз экспонатларини ижарага берди, Лувр эса ўзининг машҳур номини 30 йилга ҳадя этди.\nХўш, ҳашаматли меҳмонхонанинг илк мижозларидан бирига айланишни хоҳлайсизми? У ҳолда бизга қўнғироқ қилинг. Биз Сизга энг юқори даражадаги дам олишни ташкил этиб берамиз! Бизнинг телефон рақамларимиз +99871 200 55 44. Facebook даги манзилимиз – бу ерда. Шунингдек, Telegram-каналимиз ҳам бор бўлиб, энг яхши таклифлардан бохабар бўлиб боришни истасангиз, у ҳолда бизга обуна бўлинг!


Абдулла Қодирий. Истатистиканинг кўрсатишича (1924) | www.ziyouz.uz\nБош саҳифа МатбуотЖадид матбуотиАбдулла Қодирий. Истатистиканинг кўрсатишича (1924)\nЮбилейимиз муносабати билан\nИстатистикаси бор бир миллат ойнаси бор бир қавм демакдир. Ойнангиз қўлингизда бўлса, шубҳа йўқки, дийдори шарифингиз сайхонидаги барча қинғир-қийшуқликларни кўрарсиз.\nИстатистика деган нарса халқимизнинг тушига ҳам кирмаган, яъни миллати нажибамиз бундай неъмати ажибадан маҳрум бўлса-да, аммо бу ўрунда ҳоли ҳозирамизнинг истатистикасидан баъзи бир нимарсаларни «юмалоқ-ясси» қилмоқчидирмиз-да! Кўб яхши гап.\nМамлакатимизда нима бор, ҳайвонлар ижтимоъидан ҳам фойдалик бир ҳисоб тузуб бўлурми? дегучи сассиқ такалар балки бор чиқар. Бу гап бир томондан нечоғлиқ тўғри бўлса, иккинчи томондан шунчалик эгридир. Негаки, ҳайвонлар ижтимоъи деган жумланинг ифодаси омдир. Башарти умуман Туркистон ҳайвонлари кўбчилигини «ҳўкуз» деб ақида қилинса-да, улар ҳақидағи ҳисобу китобларни фойдасизга чиқарилса; иккинчи томондағи шу ҳўкузлар етакчиси бўлиб кўринган ва ўзларини доно ва донишманд олған девсийрат, тўнғузнамо, маймун қилиқ, қуёнсифат, бўри келиш, тулки мисол, илон шувиш, бақа мижоз… афандиларнинг ҳақларига хиёнат қилған бўлурмиз.\nДемак, биз шу кейинги тасқаралар тўғрисида ижмолан бўлса-да, бир истатистика жадвали тузмакчидирмиз. Маълумки, бизнинг жамоат ходими бўлиб танилған кишиларимиз бир неча қисмға бўлинадирлар:\nБашарти бизда ҳам истатистика деган жонвор бор деб, кўз юмиб, истатистика идорасига кирган бўлсақ, гўёки, шу идорадан ўзимизнинг қизиқсинған маълумотимизни олуб чиққан ҳам бўлсақ, мана биз ўзимизнинг ўглон кўзларимиз билан нималарни кўрган бўлур эдик:\n3789 бош сиёсиюн; булардан тўқсон фоизининг бор-йўқлиғи ҳеч кимнинг ҳам кўнглига келмайдир, беш фоизи туллакдан чиқмаған макиён, уч фоизи мушкилики уларга қандай ҳукм беришдан «Мухтасарул-виқоя» ҳам ожиздир, бир фоизи ҳайбаракалла, бир фоизи хом чучвара.\nМана бу ҳисобдан шу эҳтиёж ҳис қилинардирки, тўқсонни йўқсонға чиқариб қўйиш, макиёнларни уюрга қўшиш, мушкилларни омоложение усули билан бир ёғлиқ қилиш, ҳайбаракаллачиларга ҳуббулмулк бериш, хом чучвараларни қайнаған сувга солуб олиш керакдир. Зероки, тажрибаларни кўрсатишича, биздаги юрак оғриғи касали шу хом чучваралардандир.\nБутун ўлкадағи муаллимлар сони 17 855 дир. Булардан 57 фоизи эски гўнг (буларни ерга солинса-да, таппи қилинса-да, мустаъиддирлар), 17 фоизи янги ахлат, ўн фоизи палағда, саккизи пойнак, олтиси мояк, учи пучак, бирининг ўндан бириси сарак, қолғани кўракда турмайтурған пачоқдир. Шунинг учун «Бўлмағанга бўлишма» қабилида очилған ўрта мактаблар «Дорул-эгов»лардан чиқуб келган муллабаччаларни одам афтига олишқа, бунинг учун қирқ саккиз синфлик таҳририялар очишқа ва шундан сўнг асосини бошлашқа мукаллафдирлар.\nМатбуотимизнинг қон томири бўлған муҳаррир ва шоирлар сони… (бай-бай-бай; пишти кабоб, пишти!..) Оқмирзакарим айтар эрдики: «Сан хоро-о-о бан хоро». Шунга ўхшаш ман ҳам айтаманки, «Биз хоро-о-о, муҳаррир ва шоир хоро!» Тўғриси жим-жиму туя кўрдингми, йўқ; ёпиғлиқ қозон ёпиғлиқ!\nМунаввар зиёлиларимизнинг сони агарда истилоҳ топуб ўқушни эбласангиз 1900, 7000, 8000, 500 000 дир. Очиқроқ таъбир қилғанда, «Ҳисобда ҳам йўқ, китобда ҳам йўқ!» деб шундай сонлик ҳисобқа айтадирлар. Бу ўртоқ мадрасада сиғайи муболағани кўпрак истеъмол қилған экан, деб балки мандан куларсиз. Лекин бу ҳисоб муболаға эмасдир. Чунки бизнинг мунавварларимизнинг ҳар бирисида минг эмас ўн минг ҳайвони нотиқнинг ақли, фикри, сезгуси, даъвоси ва бошқа лаш-луши бордир. Мана шундан онгланған бўлса керакки, бизнинг сўзимиз пуч эмас, кучдир.\nЎн беш фоиз ёшларнинг асосий ғоялари ичкулукка;\nЙигирма беш фоизнинг яратилиш сабаблари ўрус ва бошқаларнинг фоҳишаларига;\nЙигирма беш фоизнинг туғилиши соч ўсдириб, хина қўюб, янги мўда кийим билан бирга оқишқа;\nЎн фоизи қуруқ маҳмаданагарчиликка;\nҚолған йигирма беш фоизнинг ғоялари НЭПга чин ўғул бўлмоққадир.\nБу ўрунгача ҳисоблари кўрсатилган халқ етакчиларидан бошқа яна бир дуркум оқ салла, қора кўнгил мунавварлар бордирки, инқилобдан сўнг эълони ифлос қилғанлиқларидан уларни ҳисобга олиш ва олмаслиқ «адаму вужуд» бизнингча баробардир.\n«Муштум», 1924 йил, 8 апрел, 25-сон, 2 3-бетлар.\n Нажиб — ҳурматли, мўътабар.\n Ижтимоъ — гуруҳ, тўда, пода.\n Девсийрат — девга ўхшаш, йўғон-елпи.\n Ижмол — қисқа, мухтасар.\n Фойдасиз, ҳосилсиз демоқчи.\n Мушкил — хунаса.\n «Мухтасарул-виқоя» — фақиҳ Бурхониддин ал-Марғинонийнинг (вафоти 1197) «Ҳидоя» номли фиқҳ асарига ёзилган шарҳ китоби, муаллифи Убайдулла ибн Масъуд ал-Маҳбубий.\n Ҳайбаракалла — лаганбардор, мансабпараст.\n Ёшартириш; бу ерда эркаклаштириш лозим демоқчи.\n Ҳуббулмулк — мансабпарастлик.\n Мустаид — лойиқ, муносиб.\n Пойнак — дарз; йиртиқ.\n Мояк — асл эмас, яроқсиз.\n Сарак — бутун, синмаган тухум.\n Таҳрир — тузатиш.\n Мукаллаф — вазифадор, бурчли.\n Истилоҳ — термин, атама.\n Сиғаи муболаға — ошириб-тошириш, кўпиртириш.\n «Ҳарбий коммунизм» сиёсати ёки унинг бир оз енгил нусхаси бўлган «Янги иқтисодий сиёсат» даври, умуман олганда, Туркистон халқининг ижтимоий-иқтисодий турмуш тарзига ёт бир тартиб эди. Муаллиф бу ерда шахсий фойдаларини кўриб, лекин умумий зарарни кўрмай, бу сиёсатни тарғиб қилиб юрган айрим туркистонлик тўтиқуш зиёлиларимиздан киноя қилиб ўтади.\n Эълони ифлос — синганлигини, яроқсизлигини эълон қилиш (масалан сиёсий майдонда).\n «Адаму вужуд» — бор-йўқлиги, ўлик-тириги.\n← Аввалги Аввалги Озод Шарафиддинов. ХХ асрнинг энг яхши асарлари\nКейинги → Кейинги: Абдулла Қодирий. Дўстларга узрим (1924)


Банклар айрим филиалларини ёпмоқда, МБ бунинг сабабини маълум қилди – Газета.uz\n7 июл, сешанба COVID-19 Ob-havo Zira Вакансиялар\nБанклар айрим филиалларини ёпмоқда, МБ бунинг сабабини маълум қилди\nБанклар айрим филиаллари, мини банк ва операцион кассаларини ёпмоқда. Йирик филиаллар зарар билан ишлаётгани сабабли улар ўрнига банк хизматлари офислари ташкил этилмоқда.\n10 декабр 2019, 18:56 Иқтисодиёт\nЎзбекистонда 1 октябрь ҳолатида кредит ташкилотлари ва банк филиаллари сони ўтган йилнинг шу даврига нисбатан 8640 тадан 8061 тага камайди. Бу Марказий банк статистик маълумотларидан ўрин олган.\nТижорат банклари филиаллари сони 49 тага (896 тадан 847 тага), мини банклар — 174 тага (1134 тадан 960 тага), банк биносидан ташқарида жойлашган операцион кассалар сони эса 373 тага (2281 тадан 1908 тага) камайди.\nБундан ташқари, валюта айирбошлаш шохобчалари сони 948 тадан 943 тага, мобил кассалар эса 2132 тадан 2115 тага камайди.\nМарказий банк Лицензиялаш ва рухсат бериш тартиботи департаменти директори Нусратулла Фозиловнинг «Газета.uz»га изоҳ беришича, филиаллар сонининг камайиши барча вилоятларда «банк хизматлари офислари» тармоғининг очилиши билан боғлиқ. Зарур ҳолларда банклар мавжуд филиаллар тармоғини қайта кўриб чиқиш ҳуқуқига эга.\n«Банклар филиаллардан фойда олишга эътибор қаратмоқда. Ҳозирда кўплаб филиаллар зарарга ишлашга ўтди, банклар уларни сақлаб туришдан фойда кўрмаяпти. 50−150 нафар ходим ишлаётган катта филиаллар ўрнига худди шу хизматларни кўрсатаётган 5−10 кишилик ходимга эга ихчам офислар ташкил этилмоқда», — деди у.\nНусратулла Фозилов гап банк хизматлари ҳаммабоплигининг камайиши ҳақида эмас, балки банкларнинг операцион харажатларини камайтириш ҳақида кетаётганини қўшимча қилиб ўтди: «Битта йирик филиал ўрнига икки-учта ихчам банк хизматлари офислари ташкил этилмоқда».\nМБдан аниқлик киритилишича, 1 декабрда тижорат банклари 237 та банк хизматлари офисини очди. Уларни ташкил этиш президентнинг 24 октябрдаги қарорида кўзда тутилган. 31 октябрь куни БМ қарори билан бундай офисларни ташкил этиш тартиблари тасдиқланди.\nОфислар депозит ҳисоб-рақамларини очиш, омонатларни қабул қилиш, тўловлар ва халқаро пул ўтказмаларини амалга ошириш, валюта айирбошлаш, истеъмол кредитлари ва микроқарзлар бериш ва бошқа хизматларни кўрсатади.\nЎтган давр мобайнида тижорат банклари сони 28 тадан 30 тага, давлат улушига эга банклар сони 11 тадан 13 тага, микрокредит ташкилотлари — 36 тадан 51 тага, ломбардлар — 53 тадан 59 тага, халқаро тўловларни ўтказиш шохобчалари — 1132 тадан 1148 тага кўпайди.\n«Газета.uz» 2 431\n07.07 «Ғафур Ғулом боғининг ўрнида қурилиш бўлиши ҳақидаги қўрқувлар асоссиз» — Тошкент ҳокимлиги\n07.07 «Ўзсаноатқурилишбанк» Навоий филиали раҳбари ўринбосари вафот этди\n07.07 Сергелида умумхалқ хайрия ҳашари маблағлари талон-тарож қилинди\n«Ғафур Ғулом боғининг ўрнида қурилиш бўлиши ҳақидаги қўрқувлар асоссиз» — Тошкент ҳокимлиги\nСергелида умумхалқ хайрия ҳашари маблағлари талон-тарож қилинди\nЯна 128 нафар кишида коронавурус аниқланди (жами — 10587)\nФарғона Боткенга коронавирус тестлари ва тиббий ускуналар тақдим этди\nТошкентлик 79 ёшли коронавирус бемори вафот этди\nЎзбекистон ва Корея ўртасидаги савдо айланмаси 2,7 млрд долларни ташкил этди\nСпорт тарихидаги рекорд шартнома имзоланди — 10 йилга 503 млн доллар\nОхирги икки ойда 40 минг фуқаро Тошкент пропискасини олди


Кичик мамлакатнинг катта тажрибаси ёки коррупцияга қарши курашда Грузия тажрибаси ҳақида (2019 йил, декабрь)\nМустақил тадқиқотларнинг кўрсатишича, коррупция даражаси Грузияда Европа Иттифоқи давлатларига нисбатан 4 марта кам экан. Бироқ грузинларнинг коррупцияга қарши курашиш борасидаги самарали тажрибасидан бошқа мамлакатлар фойдаланишга шошилмаяпти.\nДунёдаги энг ғалати тақиқлар\nҲар бир мустақил давлатнинг ўзига яраша қонунлари бор. Улар ижтимоий ҳаётни яхшилаш мақсадида қабул қилинади. Аммо айрим давлатларда шундай қонунлар борки, улар кишига бироз ғалатироқдек кўринади.\n«Қуруқ фавворалар» тантанали равишда очилди\n5 ноябрь куни Бухоро “Абу Али ибн Синонинг илмий-маънавий мероси – инсоният учун бебаҳо хазина” мавзусидаги икки кунлик республика илмий-амалий конференция доирасида “қуруқ” фавворалар барпо этилган хиёбоннинг тантанали очилиш маросими бўлиб ўтди.\nСирдарёда Ҳумо қуши тасвирланган қадимий шамдон тутқичи топилди\nАрхеолог олим Алексей Грицина раҳбарлигидаги илмий экспедиция Эски Ховос тепалигидан Ҳумо қуши тасвирланган шамдон тутқичини топди, дея хабар беради “Халқ сўзи” нашри.\nТошкент вилоятида аниқланган топилма мамонтнинг ўтмишдошига тегишли экани маълум бўлди\nЎтган йили Ўзбекистон ҳудудида топилган ва ОАВларда мамонт деб аталган улкан жонивор қолдиқлари айни пайтда Геология музейида сақланмоқда. Бу ҳақда Uzbekistan Today хабар бермоқда.\nДунёдаги энг ғаройиб ҳайкаллар\nОдамзот қадим замонлардан бери ўзи яратган сон-саноқсиз ҳайкаллар билан ёнма-ён яшайди. Уларнинг орасида жаҳонга машҳур санъат дурдоналари ҳам, ғаройиб ва, ҳатто, ғалати ҳайкаллар ҳам учрайди. Қуйида Ердаги энг ғаройиб ҳайкалларни тақдим этамиз.\nЎғлига Жумонг деб исм қўйган қумқўрғонлик ота боласининг исмини ўзгартиришга мажбур бўлди. Бу ҳақда «Оила даврасида» газетаси хабар бермоқда.\nИлк бор Ўзбекистон ҳудудида мамонт қолдиқлари топилди\nИлк бор ўзбек археологлари томонидан мамлакат худудида мамонт қолдиқлари топилди - топилма Тошкент вилоятининг Оҳангарон шаҳридан 20 километр жануби-шарқ узоқлигида топилди.\nГерманияда энг катта қовоқ танланди\nГерманиялик фуқаро Европадаги энг катта қовоқни етиштиришга муваффақ бўлди. Унинг оғирлиги 790 килограммни ташкил этади.\nБританиялик миллиардер солиқ тўламаслик учун ватанини тарк этмоқда\nБританиянинг энг бадавлат ишбилармон кишиларидан бири Ричард Брэнсон яшаш жойини ўзгартиришга қарор қилди. У Кариб денгизидаги оролга кўчиб ўтмоқчи.


“МакМилан” Тошкентда дўкон очди\nҲакимбек Тошкентда инглиз тилидаги китобларни сотишга ихтисослашган “МакМилан бук шоп” дўкони очилди. Ҳозирча Ўзбекистонда ягона бўлган ушбу дўкондан бадиий адабиётлардан тортиб, ўқув қўлланмаларигача топиш мумкин.\nДўкон директори Шоира Авазованинг сўзларига қараганда, Ўзбекистонда инглиз тилини ўрганишга интилиш жуда кучли. Янги дўкон мазкур тилни ўрганишга қизиқувчиларнинг эҳтиёжларини бироз бўлса-да, қондиришга хизмат қилади. Дўконда инглиз тилини ўрганувчилар ва ўргатувчилар учун турли ўқув қўлланмалари мавжуд. Шунингдек, бу ерда болалар учун мўлжалланган инглиз тилидаги китоблар, қўшиқ ва ўйинлар тўплами, инглиз тилидаги тестлар тўплами, изоҳли луғатлар, бизнес соҳасига оид қўлланмалар бор.\nДўкондан машҳур ёзувчилар Марк Твен, Чарлз Диккенс, Ридярд Кипплинг, Жек Лондон ва бошқаларнинг ҳикоя ва қиссаларини ҳам топиш мумкин. Бу бадиий адабиётлар инглиз тилини ўрганаётган ёшлар учун мослаб осонлаштирилган инглиз тилида нашр этилган.\nЯнги дўконда, асосан, ёшларни, инглиз тили ўқитувчиларини ва фарзандлари учун китоб сотиб олаётган ота-оналарни учратиш мумкин. Уларнинг таъкидлашича, мазкур дўкондаги китоблар нисбатан арзон. Шунингдек, турли соҳаларга оид китобларни топиш мумкин.\nШ.Авазованинг билдиришича, ҳозир Ўзбекистонда инглиз тилидаги қандай китобларга талаб борлиги ўрганилмоқда. Яқин келажакда дўкон ана шундай китоблар билан бойитилади. Компьютер воситасида инглиз тилини ўрганувчилар учун компакт дисклар савдоси йўлга қўйилади. Байрамлар арафасида дўконда китоблар чегирма нархларда сотилади.\nШу ўринда “МакМилан” ноширлик компанияси ҳақида икки оғиз сўз. Маълумотларга кўра, “МакМилан” инглиз тили ўрганувчилар учун ўқув ва методик қўлланмалар нашр қиладиган дунёдаги етакчи компаниялардан бири ҳисобланади. Компания бундан 150 йил муқаддам ташкил этилган. “МакМилан” китоблари етук мутахассислар томонидан тайёрланиши ва юқори сифатлилиги билан ажралиб туради.


Сирдарёда яшовчи фуқаро сотиш мақсадида уйида марихуана етиштирган\nЎзбекистон Республикаси фуқароси ўз уйида сотиш мақсадида 14 килограмм марихуана етиштирган\n5 May 15:30 Ҳодисалар\nВОҚЕА ГИЁҲВАНД МОДДАЛАР гиёҳвандлик воситалари МАРИХУАНА СИРДАРЁ ВИЛОЯТИ\nСирдарё вилоятида яшовчи фуқаронинг уйидан 13879 грамм марихуана ва 1,68 грамм гашиш топилди. Яна 111 граммни дўстига 2 миллион сўмга сотишга муваффақ бўлган.\n«Фермер» изидан Сирдарё вилояти ИИБ ЙҲХБ ходимлари Давлат хавфсизлик хизмати вилоят бошқармаси ходимлари билан биргаликда тезкор тадбир давомида тушишган. Олинган маълумотларга кўра, Сирдарё вилоятининг М-39 автомобил йўлида Оқолтин туманида яшовчи А.Ф. бошқарувидаги «Ласетти» русумли автомашина тўхтатилган. Холислар иштирокида кўздан кечирилганда, олд ўриндиқ остидан 111 грамм марихуана топилган.\nБухорода эркак ўзига бензин сепиб, ўзини ёқиб юборди\nГиёҳвандлик моддаси ашёвий далил сифатида олинди. A.Ф. уни Сайхунобод туманида яшовчи С. Ш.дан 2 миллион сўмга сотиб олганлигини маълум қилган.\nШундан сўнг ҳуқуқ-тартибот идоралари ходимлари холислар билан биргаликда С.Ш. томон йўл олишди. Маълум бўлишича, эркак уй бўйлаб гиёҳванд моддаларни том маънода сақлаган. Ётоқ хонасидан кичик полиетилен пакетларга солинган тўртта гугурт қутиси гашиш, қуруқ марихуана ва каноп уруғлари топилди. Меҳмонхонада учта пластик қоп марихуана, электрон тарози ва тубсиз пластик шиша бўлган.\nЕртўладан яна иккита пластик қоп ичида марихуана топилди. Ховлида янги ҳосил ўсаётган эди – узунлиги 5-10 сантиметр бўлган 8 та каноп буталари кесилган новдалар орқасида яширинган.\nБлоггер Subo карантин қоидаларини бузгани учун жаримага тортилди\nТопилган барча нарсалар ашёвий далил сифатида олинди. Сирдарё вилояти ИИБ матбуот хизмати воқеа юзасидан суриштирув ишлари олиб борилаётганини маълум қилди.\nДИИБ вазир ўринбосарининг «иккинчи хотини» томонидан уюштирилган жанжалга изоҳ берди


Ўзбекистонда сунъий нафас олиш ускуналари ишлаб чиқарилади » Muzlik.uz - O‘zbekiston yangiliklari\nЎзбекистонда сунъий нафас олиш ускуналари ишлаб чиқарилади\nИнновацион ривожланиш вазирлиги томонидан Словакиянинг Chirana компанияси ва россиялик ҳамкорлар билан биргаликда ўпканинг сунъий вентиляцияси аппаратлари (ИВЛ) ишлаб чиқариш бўйича технологиялар трансфери амалга оширилмоқда. Бу ҳақда вазирлик ахборот хизмати хабар берди. Коронавирус туфайли мазкур лойиҳа доирасида Ўзбекистонга 1000 дона нафас олиш контурлари, 500 дона намлик коллектор билан нафас олиш контурлари ва 1000 дона бир мартали бактериал-вирусли филтрларни беғараз фойдаланиш учун топширилади. Ҳозирда «CHIRANA ASIA» Словакия-Россия-Ўзбекистон қўшма корхонаси ташкил этилган бўлиб, компания «Ўзбекистонда ишлаб чиқарилган» («Made in Uzbekistan») ёрлиғи остида мамлакатда ягона юқори технологик тиббий асбоб-ускуналар ишлаб чиқаради. Бундай ишлаб чиқариш Марказий Осиёда биринчи марта амалга оширилади, бу эса тиббиёт саноатида импорт ўрнини босиш жараёнини жадаллаштиради. "Газета.uz"да реклама Маълум бўлишича, Ўзбекистонда ИВЛ қурилмаларини ишлаб чиқариш 2020 йил май ойида бошланади. Сентябрга қадар Тошкентнинг Бектемир туманида ишлаб чиқариш участкаси қурилиши якунланади ва завод ишга туширилади. Ишлаб чиқаришни маҳаллийлаштиришнинг биринчи босқичида 3 миллион АҚШ доллари миқдорида инвестиция киритиш ва 30 иш ўрни яратиш режалаштирилган. Иккинчи босқичида эса 6 миллион АҚШ долларгача инвестициялар ва 100 тагача иш ўринлари очилиши кутилмоқда. «Ўпканинг сунъий вентиляцияси аппаратлари ҳозирда жаҳоннинг 12 мамлакатида ишлаб чиқарилади. Аппаратларимиз бошқа компания моделларидан фарқли равишда бир босқичли эмас, уч босқичли вентиляцияни амалга оширади. Бундай аппаратлар ишлаб чиқарувчи заводнинг Ўзбекистонда барпо этилиши давлатнинг тиббий хавфсизлигини таъминлайди», — дейди «CHIRANA+» компаниясининг бош директори Василий Шимко. Бундан ташқари, таъмирлаш учун эҳтиёт қисмлар ва хизмат кўрсатиш маркази яратилиб, ИВЛ (ўпканинг сунъий вентиляцияси аппарати) ва НДА (наркоз-нафас олиш аппарати) қурилмалари учун ноёб, мобил ва замонавий сервис хизмати ташкил этилади. Анестезиология соҳасида юқори малакали хорижий мутахассислар таклиф қилинган ҳолда ИВЛ ва НДА қурилмаларидан фойдаланиш бўйича семинарлар ўтказилиши режалаштирилган. Ишлаб чиқариладиган маҳсулотларни, шунингдек, Тожикистон, Туркманистон, Қирғизистон ва Афғонистонда сотиш режалаштирилмоқда.\nGM, Ford, Tesla ва бошқа йирик АҚШ компаниялари сунъий нафас ускуналари ишлаб чиқаради\nТошкентда немис технологиялари бўйича пластик карталар ишлаб чиқарилади\nФарғонадаги Марказий Осиёда ягона бўлган корхонада 8 турдаги рентген асбоб-ускуналари тайёрланмоқда\nGM Uzbekistan 2017 йилда ишлаб чиқариш ҳажмини 1,6 баробарга оширди\nGeneral Electric Ўзбекистонда инновацион ускуналар ишлаб чиқариш билан шуғулланади


СИЗ ҲАМ ТУШ КЎРАСИЗМИ? УНДА БУ МАЪЛУМОТЛАРНИ ЎҚИНГ! - 22 Августа 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nRogerGor, Keganpi, and33bit\nГлавная » 2019 » Август » 22 » СИЗ ҲАМ ТУШ КЎРАСИЗМИ? УНДА БУ МАЪЛУМОТЛАРНИ ЎҚИНГ!\nСИЗ ҲАМ ТУШ КЎРАСИЗМИ? УНДА БУ МАЪЛУМОТЛАРНИ ЎҚИНГ!\n1. Инсон кўрган тушларининг 10 фоизинигина эслай олади.\n2.Ҳаттоки кўзи ожизлар ҳам туш кўришади. Олимларнинг таъкидлашича, улар тушларида ҳиссиётларни сезишаркан.\n3. Ҳамма одамлар туш кўришади. Кўпчилик бунга эътибор бермагани сабабли, тез унутиб юборишади.\n4. Одам тушида ҳаёти давомида қачондир кўрган қиёфасини кўради. Биз тушимизда кўрган одамлар онгимиз яратган қиёфа эмас, қачондир уни кўрганмиз. Аммо биз уни унутишга улгурганмиз.\n5. Тадқиқотларга кўра, оқ-қора телевизорлардан рангли телевизорларга ўтилиши тушлар ҳам рангли бўлишига сабаб бўлган экан.\n6. Тушлар – рамзлардир. Бир хил тушни қайта-қайта кўриш нимадандир хабар бераркан.\n7. Тушларда кундалик ҳаётимиз ўз аксини топади. Тунда чўчиб уйғонишга ҳам айнан қўрқув ҳисси сабаб бўлади. Тушларга салбий ҳиссиётлар ижобий ҳиссиётларга қараганда кўпроқ таъсир ўтказар экан.\n8. Инсон бир кечада ўртача ҳисобда 4 ёки 7 та туш кўради.\n9. Ҳайвонлар ҳам туш кўради. Тадқиқотлар шуни кўрсатмоқдаки, ухлаган вақтда ҳайвонларнинг ҳам мияси ишлаб туради. Уларнинг ухлаган вақтдаги панжа ҳаракатлари, турли товушлар чиқариши эса буни тасдиқлайди.\n10. Инсон тушларига ташқи муҳит ҳам таъсир кўрсатиши аниқланди. Мусиқа овози эшитилиб турган хонада ухлаган одамларнинг кўпчилиги тушида ўзини консерт залида ҳис қилар экан.


Афғонистонда жангарилар 8 аскарни ўлдирилди\nАҚШнинг уч нафар, Афғонистоннинг 3 нафар ва Латвиянинг икки нафар аскари Афғонистоннинг Покистон билан чегарадош Кунар вилоятида жангарилар ҳужуми чоғида ўлдирилди.\nАҚШ ҳарбийлари матбуот котиби капитан Элизабет Матиаснинг айтишича, жума куни жангарилар аскарларнинг қоровуллик постига ҳужум қилган. Постдаги қурол-яроғ омборига қарата ўч очган ва оқибатда портлаш содир бўлган.\nЛатвия Мудофаа вазирлиги икки аскари ўлганини тасдиқлади.\nНАТО ва АҚШ етакчилигидаги ҳарбий қўшин қўмондонлиги тарқатган баёнотда айтилишича, афғон ва халқаро кучлар жангариларга қарши ҳужумга ўтган ва ҳарбий ҳаво кучларидан ёрдам сўраган.\nБу ҳужум Афғонистондаги халқаро қўшинларга сўнгги ой ичида энг катта талафот олиб келган ҳужумлардан бири, деб саналмоқда.


Газета СБХ / 2014 год / № 7 / Хўжалик юритиш қоидалари\nБизнинг МЧЖ (ЯСТ тўловчи) кўчар ва кўчмас мулкларни ижарага беради. 2013 йил охирида у юридик шахсларга ижарага бериш учун янги «Нексия» сотиб олди. Хусусий корхона (ЯСТ тўловчи) автомобилни кейинчалик унга бўлган мулк ҳуқуқини ўтказган ҳолда ижарага беришимизни таклиф қилди. Шунингдек ХК автомобиль қийматини 24 га бўлиш ва ушбу суммани ойлик ижара тўловига киритишни таклиф қилди. Чунончи, агар шартнома 2 йилга тузилса, «Нексия» 31 500 000 сўмни ташкил этади, ойлик ижара ҳақи 300 000 сўмни ташкил қилади, бунда ХК бизга ҳар ойда 1 612 500 сўм тўлаши керак бўлади.\nБу ҳолда биз қандай шартнома тузишимиз керак – кейин сотиб олиш шарти билан ижара шартномасиними ёки лизинг шартномасиними? Улар бир-биридан нимаси билан фарқ қилади? Шартномада автомобиль қийматини ҳар ойда тўлаш суммаси билан ижара ҳақини бир бутун қилиб бирлаштириш мумкинми?\n– Мазкур ҳолда кейин сотиб олиш шарти билан ижара шартномасини тузиш лозим. Бироқ аввал нима учун лизинг шартномасини имзолаш мумкин эмаслигини кўриб чиқамиз.\nФуқаролик кодексининг (ФК) 587-моддасига асосан лизинг шартномаси бўйича бир тараф (лизинг берувчи) иккинчи тараф (лизинг олувчи)нинг топшириғига биноан учинчи тараф (сотувчи) билан ундан лизинг олувчи учун мол-мулк сотиб олиш ҳақида келишиш мажбуриятини олади, лизинг олувчи эса бунинг учун лизинг берувчига лизинг тўловларини тўлаш мажбуриятини олади. Дастлаб қараганда, сизнинг вазиятингиз тўлалигича лизинг шартномасига тўғри келади: лизинг берувчи (МЧЖ) автомобилни сотувчидан сотиб олган ва уни лизинг шартномаси асосида лизинг олувчи (ХК)га беради.\nБироқ бир нечта ҳолат туфайли уни тузиш мумкин эмас. Биринчидан, автомобиль харид қилишда МЧЖ ХКнинг топшириғига кўра эмас, балки ўз манфаатларини кўзлаб ҳаракат қилган. Айни вақтда ФКнинг 587-моддасида назарда тутилишича, лизинг берувчи сотувчидан мол-мулк харид қилаётганда лизинг олувчининг топшириғига кўра ҳаракат қилиши керак.\nИккинчидан, МЧЖ сотувчини автомобиль ХКга лизингга беришга мўлжалланганлиги ҳақида хабардор қилмаган, чунки уни харид қилиш пайтида жамиятнинг бундай нияти бўлмаган. Бундай билдиришнинг мажбурийлиги эса ФКнинг 591-моддасида назарда тутилади.\nУчинчидан, лизинг шартномасини тузишнинг мумкин эмаслиги шу билан ҳам белгиланганки, мазкур ҳолда лизинг олувчи (ХК) автомобиль сотувчисига сотувчи билан лизинг берувчи (МЧЖ) ўртасида тузилган олди-сотди шартномаси талабларини, хусусан мол-мулкнинг сифати ва бутлиги, уни етказиб бериш муддатлари ҳақидаги талабларни ва шартнома сотувчи томонидан зарур даражада бажарилмаётган бошқа ҳоллардан келиб чиқадиган талабларни қўйишга ҳақли эмас, айни шу нарса ФКнинг 598-моддасида назарда тутилган.\nКейин сотиб олиш шарти билан ижара шартномасини тузиш имконияти ФКнинг 556-моддасида назарда тутилган. Унга кўра мулк ижараси шартномасида ижарага олинган мол-мулк ижара шартномасининг муддати тамом бўлганидан кейин ёки тамом бўлмасдан олдин ижарага олувчи шартно мада келишилган сотиб олиш баҳосининг ҳаммасини тўлаган тақдирда унинг мулкига айланиши назарда тутилиши мумкин.\nСизнинг МЧЖ ХК билан кейинчалик сотиб олиш шарти билан ижара шартномаси тузиб, унда сотиб олиш шартларини кўрсатиши ёки кўрсатмаслиги, уларни тарафларнинг қўшимча битимида назарда тутиши мумкин. Шартнома нарсасига боғлиқ ҳолда ижарачи тўловларни бир нечта усул билан амалга ошириши мумкин:\n● сотиб олиш нархини ижара муддати мобайнида ижара тўловлари билан бир вақтда бир маромда ўтказиши. Бунда уларга ҳақ тўлаш алоҳида тўлов топшириқномалари билан амалга оширилади;\n● миқдори мол-мулк қийматини ўз ичига оладиган ижара тўловларинигина тўлаши. Ижара шартномасининг муддати тугаши билан тарафлар қўшимча битимни имзолайдилар, унга кўра ижара тўловларининг бир қисми ижарага олинган мулкни сотиб олиш нархи ҳисобига қайд этилади;\n● мулк қийматини ижара тўловлари билан бир вақтда битта тўлов топшириқномаси билан тўлаши.\nБироқ учинчи усулни қўллаганда мулкни сотиб олиш қийматини ҳисобга олган ҳолда ижара ҳақини белгилаш камлик қилишини инобатга олиш керак. Шартномада ижара ҳақи ва сотиб олиш қисми миқдорларини назарда тутиш, тўлов топшириқномасида эса тўловнинг қайси қисми ижара харажатлари, қайси қисми эса автомобилнинг қийматини қоплаш (сотиб олиш нархи) ҳисобланишини қайд этиш керак. Буни аввало нохуш солиқ оқибатларига йўл қўймаслик мақсадида қилиш лозим. Зеро шартномада автомобилни сотиб олиш шартлари бўлмаса, ўтказилаётган 1 612 500 сўм ижара тўловлари деб ҳисобланиши мумкин. Бу ҳолда автомобиль қиймати ХКнинг текин олинган мол-мулк тарзидаги даромади ҳисобланиши ва унга солиқ солиниши мумкин. МЧЖ 1 612 500 сўм миқдорида оладиган тўловлар эса унинг қонун ҳужжатлари билан белгиланган ставкада ЯСТ солинадиган, товарлар (ишлар, хизматлар) реализациясидан олинадиган ялпи тушуми деб ҳисобланади. Агар шартномада автомобилнинг сотиб олиш нархи назарда тутилса, Солиқ кодекси (СК) 355-моддаси тўртинчи қисмининг 12-бандига мувофиқ МЧЖ ижара ҳақи суммасидангина, автомобилнинг сотилиш нархи унинг қолдиқ қийматидан ошмаслиги шарти билан, ЯСТ тўлайди (СКнинг 133-моддаси).\nШуни ёдда тутиш лозимки, автотранспорт воситаларини ижарага олиш шартномаси (шу жумладан кейин сотиб олиш шарти билан) Автомототранспорт воситалари билан боғлиқ битимларни расмийлаштириш тартиби тўғрисида низомга (ВМнинг 7.03.2006 йилдаги 38-сон қарори билан тасдиқланган) мувофиқ нотариал тартибда тасдиқланиши керак. ФКнинг 112-моддасига кўра ушбу талабга риоя қилмаслик битимнинг ҳақиқий эмаслигига олиб келади.


Intel процессорли бу моноблок компьютерни атиги 99 долларга олиш мумкин! (+видео) - Terabayt.Uz\nIntel процессорли бу моноблок компьютерни атиги 99 долларга олиш мумкин! (+видео)\nIndiegogo краудфандинг платформасида антиқа компьютер – моноблок форм-факторидаги Gole11 учун пул йиғилмоқда. Олдиндан буюртма беришда унинг нархи 199 АҚШ долларига тенг, лекин дастлабки харидорлар уни бор-йўғи 99 доллар эвазига олишлари мумкин!\nGole11 моделини моноблок ёки смарт-дисплей дейиш мумкин, ишлаб чиқарувчи эса уни Celeron процессори, 11,6 дюймлик экран ва Windows 10 тизимли энг арзон шахсий компьютер, деб атамоқда. Чиндан ҳам, очиқ савдога чиқарилганида уни 250 долларга олиш мумкин бўлади!\nМазкур компьютернинг корпуси 283х177х73 миллиметрлик ўлчамга ва 1,25 килограммлик вазнга эга. Сенсорли дисплейи ҳам шунга яраша – 1920х1080 пикселлик. Моноблок турли портларга бой: microSD слоти, биттадан RJ-45 ва HDMI, иккитадан USB 3.0 ва USB 2.0, нақ тўртта COM порти!\nТехник таъминотига келсак, Gole11 компьютери Intel Celeron N3450 процессорига, 4 гигабайтлик тезкор ва 64 гигабайтлик ички хотирага эга.\nGole11 компьютерини қуйида томоша қиламиз:\nЭслатиб ўтамиз, бошқа компаниялар ҳам ўта ихчам ва антиқа компьютерлар намойиш этишган. Масалан, биз Q-Stick – 8 ГБ «оперативка»ли компьютер-брелок ҳақида, шунингдек, энг митти – 1х1 миллиметрлик IBM нано-компьютери тўғрисида ҳам хабарлар эълон қилганмиз. Яна дунёдаги энг митти ўйин ноутбуки, энг митти ноутбук-планшет кабилар ҳақида маълумотлар берганмиз. Ҳаттоки ташриф қоғозига визиткага жойланган компьютер ҳам чиққан ва жуда арзон – 2,88 долларга баҳоланган! Атиги 188 долларлик Odyssey X86J4105800 мини-компьютери эса Windows, Linux ва Arduino билан ишлай олади!\nЎҚИНГ: Дунёдаги энг митти мини-компьютер намойиш қилинди\n#Windows 10 #компьютер #моноблок #нархлар #Gole11


..::Uzlider.lark.Ru::.. Super Portal\nФорум для общения!Форум сайтостроителей\nMp3Аёллар булимиФутбол янгиликлариШеьрият сахифасиБуржлар дунёсиСевги маслахатлариКизикарли маколалар\nНаш Партнеры Мехмонхона Барча саволларга жовоб топишингиз мумкин Бу жуда хам кизик Барча кизиктирган маьлумотлар албатта шу сахифада\nИккинчи жаҳон урушининг 11 та энг муҳим палласи Уруш бутун Ер курраси бўйлаб борар эди; уларнинг баъзилари кунлаб чўзилса, бошқалари ойлаб, ҳаттоки йиллаб давом этаётганди. Хўш, иккинчи жаҳон урушининг қайси жанглари энг муҳимлари сифатида тарихга муҳрланиб қолган? Иккинчи жаҳон уруши факт ва рақамларда Инсоният тарихидаги энг даҳшатли уруш ақл бовар қилмас воқеалар билан ҳам тарихда қолган. Қорин чиқишига сабаб бўлувчи энг зарарли 5та одат Мана баҳорнинг иссиқ кунларига ҳам эсон-омон етиб келдик, сиз эса ҳалигача ўзингизни тартибга келтира олмадингиз, севимли кийимларингиз эгнингизда чиройли кўринишига қорнингиз халақит бермоқда. Ҳар куни истеъмол қилиш керак бўлган уч маҳсулот Америкалик шифокорлар ҳар бир инсон ҳар куни албатта истеъмол қилиши даркор бўлган учта маҳсулот номини айтишди. Истера NGN Азиз юртдошлар! Сиз чет элдамисиз? Оилангизга кунгирок килишга кийналаяапсизми ёки пул куп сарф киляпсизми? Унда биз сизга ёрдам берамиз! УЗБЕКЛАР ХАКИДА ТУРФА ОЛАМДАН ФАКТЛАР Ассалому алайкум Турфа Оламнинг кадрдон мухлислари.Бугунги сондаги видеоролигимизда сиз узбеклар хакидаги бир биридан кизикарли маълумотларни тамоша килишингиз мумкин. Тожикистонда Россия қуролли кучлари билан қўшма машқлар якунланди Тожикистондаги Ҳарбмайдон полигонида 30 март куни Россия ва Тожикистон қуролли кучлари қўмондонлик-штаб машқлари якунланди. Алишер Илмолимов - Гариблик Сиз билмаган гаройиб фактлар Трутовик сариқ қўзиқорини қовурилганда товуқ таъмини эслатади. Маҳорат манбаси Бир фотограф кечки овқат учун дўстининг уйига ташриф буюрди. Дўсти, унинг расмларини кўриб, деди: Хаётда килишни тухтатиш керак булмаган нарса Ҳеч қачон орзу қилишдан тўхтама. Фантазия ва тасаввурсиз инсон қийинчилик билан ҳаётда қувонч топади. Катта ҳаётда ўзингиз учун қандай ҳақиқатни очдингиз? Ҳар қандай нуфуз осонлик билан шубҳа ва сўроқ остига тушиши мумкин. Бу фақат вақт масаласи. Ушбу видеони албатта кўринг! Ахир, бу ҳаётда энг муҳими тинчлик ва осойишталик!!!\nҚачон энди буни бошқалар тушуниб етишади?!\nУшбу видеони албатта кўринг: Сиз қачон охирги маротаба янги нарса қилишга ҳаракат қилиб кўрдингиз? Янги нарса қилиш турли туман бўлиши мумкин. Масалан: КУЛГУЛИ КОНУНЛАР Ассалому алайкум.Турфа Оламнинг 18 феврал сонидаги видеоролиги жахон мамлакатларида жорий этилган бир биридан кизикарли ва кулгули конунларга багишланади. Алберт Эйнштейндан 10 та ҳаётий маслаҳатлар… Алберт Эйнштейн нафақат буюк физик сифатида машҳур бўлган, балки ўз даврининг энг доно одамлардан бири бўлган. Унинг маслаҳатлари бутун дунёга тарқатилди ва шу кунгача долзарблигини йўқотмади. Эмомали Раҳмон ва Дональд Трамп ўзаро ҳамкорликнинг 25 йиллиги билан бир-бирларини табрикладилар Тожикистон ва АҚШ президентлари Эмомали Раҳмон ва Дональд Трамп икки давлат ўртасида дипломатик алоқалар ўрнатилганининг 25 йиллик муносабати билан Буларни ўқигач, пиёда юришни истаб қоласиз Пиёда юриш ва унинг фойдали жиҳатлари бўйича жуда кўп ёзилган ва буни деярли барча яхши билади. Аммо барча нарсада тартиб бўлганидек, бу ишда ҳам ўзига яраша меъёр ва қоидалар мавжуд. ЎРТА ОСИЙОДА ЭНГ КУЧЛИ АРМИЯ ЭНГ КУЧЛИ АРМИЯ - Ўрта осиодаги энг кучли армия. Харбийлар, Қуроллик кучлар, Ўзбекистон, Қозиғистон, Қирғизистон, Туркманистон, Тожикистон. УРУШЛАРДА КУЗАТИЛГАН ХОЛАТЛАР ХАКИДА ФАКТЛАР Турфа Оламнинг мазкур видеоролиги инсоният тарихида юз берган турли даврлардаги урушлар хакида булади. Сен бир оз тўхтаб, атрофиндаги оддий нарсалардан ҳузур қиласанми? Сен бир оз тўхтаб, атрофиндаги оддий нарсалардан ҳузур қиласанми? Дунёнинг энг ёш миллиардерлари Миллиардерлар ҳаётидан ҳикоя қилувчи асосий манба бўлмиш Forbes нашри энг ёш бадавлат инсонлар рейтингини тақдим этди. Марҳамат улар билан танишинг. Ҳукм қилишга шошилманг… Бир гўзал қизча иккита олма ушлаб турар эди. Тожикистон самолётлари Ўзбекистонга 20 февралдан бошлаб қатнайди Тожикистоннинг "Сомон Эйр" авиакомпанияси Душанбедан Тошкентга янги рейс очилгани ҳақида маълум қилди, деб ёзади Спутник нашри. Нимага ёш болалар ота-онасини уради? Автобусда тўрт ёшлардаги болакай «Обермадинг, обермадинг, сен ёмон ойисан» деб онасининг юз-кўзларига тинмай урарди. Она аввал ҳижолат бўлиб боланинг қўлларини ушлаб олди, юзини четга бурди. Ҳаётда биринчи навбатда қилиниши керак бўлган ишни кўрсатадиган жумбоқ Тасаввур қилинг қуйидагича вазият содир бўлиб қолди ва сиз ушбу 5 нарсани бир вақтда қилишингиз керак: 2016-йилнинг энг осон ва тез-тез ишлатилган пароллари Йилдан йилга информацион хавфсизлик мутахассислари қийинроқ паролларни ишлатишни маслаҳат беришади. Бироқ инсонлар йилдан йилга ҳеч нимани ўрганмайди. Дўстликни йўқ қиладиган биргина сўз нима? Биз доимо ишлатадиган бир сўз бор. Кўринишидан у жуда хавфсиз, аслида у секингина ҳар қандай дўстликни ўлдириши мумкин. Менинг орзуларим қандай натижаларга олиб келади? Ҳар бир инсоннинг ўз орзу ва ниятлари бор, бироқ уларнинг натижаси ҳақида камдан кам ўйлашади. Ота-онангиз узоқ умр кўришини истасангиз, буни қилишни унутманг ….! Отанг насиҳатларига қулоқ сол, онанг ўгитларини рад этма,\nЧунки улар бошингга гўзал гулчамбар, бўйнингга маржондайдир “Барселона” ҳужумчиси Лионел Месси 30 ёшга тўлган куни уйланади Декабр ойида “Барселона” ва Аргентина терма жамоасининг ҳужумчиси Лионел Месси Антонелла Роccуззога турмуш қуриш таклифини берган ва розилигини олган эди. Истеъдод ёки олий маълумот – қай бири муҳим? Истеъдод ёки олий маълумот – қай бири муҳим? – ушбу савол борасида кўп муҳокама қилса бўлади. 3 Нарса коидаси Курашиш зарур бўлган учта нарса: Сен пул сарфлагандек, ҳаётингни ҳам сарфламоқдасан Сен пул сарфлагандек, ҳаётингни ҳам сарфламоқдасан Эрта тонгда осонгина туришга ёрдам берувчи 5 усул Эрталабки уйғониш худди ўз-ўзини алдашга ўхшайди. Смартфонда бир қанча будильниклар ўрнатилганми? Қандай қилиб суратга чиройли тушиш мумкин? 7 та маҳфий сир! Дўстларимиз, яқинларимиз билан ёки шунчаки ўзимизни "селфи"қилганимизда негадур фотокамера бор гўзаллигимизни кўрсатиб бера олмаётгандек бўлади. Истеъдод ёки олий маълумот – қай бири муҳим? Истеъдод ёки олий маълумот – қай бири муҳим? – ушбу савол борасида кўп муҳокама қилса бўлади. 3 Нарса коидаси Курашиш зарур бўлган учта нарса: Сен пул сарфлагандек, ҳаётингни ҳам сарфламоқдасан Сен пул сарфлагандек, ҳаётингни ҳам сарфламоқдасан Эрта тонгда осонгина туришга ёрдам берувчи 5 усул Эрталабки уйғониш худди ўз-ўзини алдашга ўхшайди. Смартфонда бир қанча будильниклар ўрнатилганми? Қандай қилиб суратга чиройли тушиш мумкин? 7 та маҳфий сир! Дўстларимиз, яқинларимиз билан ёки шунчаки ўзимизни "селфи"қилганимизда негадур фотокамера бор гўзаллигимизни кўрсатиб бера олмаётгандек бўлади. Эмомали Раҳмон Тожикистонда 2017 йилни Ёшлар йили деб эълон қилди Тожикистон президенти Эмомали Раҳмон мамлакатда 2017 йилни Ёшлар йили деб эълон қилиш тўғрисидаги фармонга имзо чекди. Тожикистонда Эмомали Раҳмон сурати туширилган қоғоз пул чиқарилиши мумкин Тожикистон ҳукумати 1000 сомони қийматдаги янги қоғоз пулни чиқариш ташаббусини кўриб чиқмоқда. АҚШнинг ғаройиб президентлари АҚШдаги сайловолди кампаниялари шуни кўрсатадики, бу мамлакатда исталган киши президентлик учун нафақат ўз номзодини илгари суриши, балки бу лавозимни эгаллаши ҳам мумкин. ЛЕОНАРДО да ВИНЧИ ХАКИДА СИЗ КУТГАН ФАКТЛАР ТОП--7 Турфа Оламнинг мазкур видеоролигида сиз уйгониш даврининг энг буюк намоёндаларидан бири булган Леонардо да Винчи хакида бир биридан кизикарли булган маълумотларни билиб олишингиз мумкин.Мархамат. "Агар мамлакат нотўғри бошқарилса, барча ақлли инсонлар уни тарк этади". Ли Куан Юнинг ибратли сўзлари Ли Куан Ю\nСиёсий арбоб, Сингапурнинг биринчи бош вазири. 2015 йилнинг 23 март куни вафот этган. Эриc Жоҳанссоннинг оптик иллюзияси Шведсиялик фотосуратчи Эриc Жоҳанссоннинг ишлари тасаввурни жалб этади. Ушбу расмлари жуда ҳақиқатга ўхшаши мумкин. Эркакнинг ётоқхонадаги муаммолари: сабаб ва чоралар Охирги йилларда тиббиётда эркаклар учун ҳақоратли саналган импотенция ўрнига эректил дисфункция термини қўлланила бошланди. Номи-ку ўзгарар, аммо эркак учун бу х асталикнинг залвори асло камайгани йўқ. Тушкунликдан чиқишнинг йўли борми? Кайфиятингиз йўқми? Уйқуга тўймаяпсизми? Ҳатто у ёки бу касаллик белгиларини ҳис этасиз. Қўрқманг, сиз дангаса ҳам касал ҳам эмассиз! 0 онлайнда (+2 мехмонлар)\nБош сахифа • Мехмонхона • Форум•Янгиликлар (RU) • Кидирув тизими• Админ билан боғланиш!← Оркага кайтиш Дустдарингизни таклиф килишни унутманг!!! ©www.Malika.lark.ru 2014-2017


Копенгагенда туркларнинг самолёти ушлаб қолинди\n20:05 / 13.11.2017\nДания полицияси Копенгаген шаҳридан Истанбулга учиб кетиши режалаштирилган самолётда текширув ўтказишга мажбур бўлди. Бунга Atlasglobal компаниясига тегишли самолётга нисбатан таҳдид билдирилгани сабаб бўлган, деб хабар беради Reuters.\n«Европадаги Atlasglobal самолёт бортида хавф мавжудлиги ҳақида Копенгаген полицияси зобитлари томонидан огоҳлантирилган», дейди терминал ходими. Аниқланишича, самолёт аэропорт терминалидан узоқроқ масофага олиб кетилган.\nПолиция ходимлари тергов-қидирув ишларини бошлаши билан терминалнинг 9та йўлаги хизмат кўрсатишни тўхтатиб турди. Терминал ходимига таяниб Reuters мухбири ушбу ҳодисанинг тафсилотлари очиқланмаётганини айтади.\nМаҳаллий полиция самолёт билан нима юз берганини бироздан кейин маълум қилишини билдирди.\nДания пойтахтида номаълум эркак полицияга қурол билан таҳдид қилди


Канадалик муслималар: «Ҳижоб – бизнинг ҳуқуқимиз» » Ўзбекистон янгиликлари – Zamin.uz\nКанадалик муслималар: «Ҳижоб – бизнинг ҳуқуқимиз»\n08 апрель 2019, 19:30\nКвебек провинциясининг энг йирик шаҳри ҳисобланувчи Монреал шаҳрида (Канада) давлат ходимларига иш пайтида диний рамзларни тақиб юришини (кийишини) тақиқловчи қонун лойиҳасига қарши норозилик намойиши бўлиб ўтди.\nҚонун лойиҳасида Канаданинг дунёвий давлат экани таъкидланиб, давлат ишида ишлайдиганлар учун иш пайтида диний рамзлардан фойдаланишни тақиқлаш таклиф этилган. Агар қонун қабул қилинса, насронийларнинг иш пайтида хоч тақиши ёки муслималарнинг ҳижоб кийиши тақиқлаб қўйилади.\nJournal du Montreal нашрининг ёзишича, норозилик намойишчилари ҳукуматни ушбу қонун лойиҳасини қабул қилишдан воз кечишга чақирди. Улар бундай қонун фуқароларнинг виждон эркинлигини бузади ва жамиятда исломофобиянинг урчишига сабаб бўлади деган фикрда.\nЯнгиликлар » Дунё » Канадалик муслималар: «Ҳижоб – бизнинг ҳуқуқимиз»


9 йилдан сўнг евротахтга қайтмоқчи бўлаётган «МЮ». Европа Лигаси учрашувлари ҳақида\n20:39 / 20.04.2017\n21 апрель куни Европа лигасининг 1/4 финал жавоб учрашувлари бўлиб ўтади. Ҳали ҳеч қандай масалага ойдинлик киритилмаган жуфтликларнинг ҳар бирида қарама-қаршилик жиддий кечиши кутилмоқда. Tribuna.Uz куннинг энг муҳим тўрт футбол учрашуви ҳақида батафсил тўхталиб ўтади.\n«Манчестер Юнайтед» - «Андерлехт» (20 апрель, 23:59, UzReport, Матч ТВ)\nИккала жамоа ўртасидаги биринчи учрашувда 1:1 ҳисобидаги дуранг қайд этилган. Жавоб учрашувини испаниялик Альберто Ундиано Мальенко бошчилигидаги ҳакамлар бригадаси бошқариб боради.\n— «Манчестер Юнайтед» 9 йиллик танаффусдан сўнг илк марта еврокубоклар бош совринини қўлга киритиш учун ҳаракат қилмоқда;\n— «МЮ» еврокубокларда ўз уйида ўтказган сўнгги бешта учрашувнинг барчасида ғалаба қозонган;\n— «Андерлехт» «Манчестер Юнайтед»га қарши меҳмонда ўтказган сўнгги уч учрашувда 18та гол ўтказиб юборган;\n— Златан Ибраҳимович «ПСЖ» футболчиси сифатида «Андерлехт» дарвозасига бир учрашувда тўртта гол урган.\n— «Манчестер Юнайтед»нинг еврокубоклар тарихидаги илк рақиби ҳам айнан «Андерлехт» (2:0)саналади;\n— «Манчестер Юнайтед»нинг еврокубоклардаги энг йирик ғалабаси (10:0) ҳам «Андерлехт»га қарши учрашувда қайд этилган.\n«Бешиктош» - «Лион» (20 апрель, 23:59, Матч! Футбол 1)\nИккала жамоа ўртасидаги биринчи учрашув туркиялик мухлисларнинг тартибсизлиги туфайли белгиланганидан 45 дақиқа кеч бошланган. «Лион» бир дақиқа ичида 2та тўп киритиб, иродали ғалабани (2:1) қўлга киритган. Учрашувни Милорад Мажич бошчилигидаги сербиялик ҳакамлар бригадаси бошқариб боради.\n— «Бешиктош» еврокубокларда янги стадионида ўтказган учрашувларда ёки ғалаба қозонган, ёки дарвозаси даҳлсизлигини сақлаб қолган (5ўйин, 2ғалаба, 3дуранг);\n— «Лион» еврокубокларда меҳмонда ўтказган сўнгги тўрт ўйиннинг фақат биттасида мағлубиятга учраган (2Ғ, 1Д, 1М);\n— «Бешиктош» Европа лигасида иштирок этаётган ягона мамлакат чемпиони саналади.\n«Генк» - «Сельта» (23:59, Матч! Футбол 2)\nИкки жамоа ўртасидаги Вигода кечган учрашувда 3:2 ҳисобида «Сельта» ғалаба қозонган. Бельгиядаги жавоб учрашувини Уильям Коллум бошчилигидаги шотландиялик ҳакамлар бригадаси бошқариб боради.\n— Иккала жамоа ҳам ўз тарихида биринчи марта еврокубокларнинг ярим финалида иштирок этиш имкониятга эга бўлиб турибди;\n— «Генк» ўз уйида ўтказган сўнгги 8 учрашувдан буён мағлубиятга учрмаяпти (7Ғ, 1Д);\n— «Сельта» еврокубокларда, меҳмонда ўтказган сўнгги уч учрашувда ғалаба қозонган. Қизиқ томони уччала учрашув ҳам бир хилда 2:0 ҳисобида виголиклар фойдасига ҳал бўлган.\n«Шальке» - «Аякс» (23:59, Матч! Футбол 3)\nТўртта жуфтлик ичида энг катта устунлик айнан Нидерландиядаги учрашувда юзага келган. Дэви Клаассеннинг дубли эвазига «Аякс» 2:0 ҳисобида ғалаба қозонган. Учрашувни Овидиу Ҳацеган бошчилигидаги руминиялик ҳакамлар бригадаси бошқариб боради.\n— «Шальке» Нидерландия клублари қарши ўз уйида кечган учта учрашувда 3 тўп фарқи билан ғалаба қозонди.\n— «Шальке» еврокубокларнинг жорий мавсумида ўз уйида бирорта учрашувда мағлубиятга учрамаган (3Ғ, 2Д);\n«Аякс» Европа Лигаси 2016/2017 йилги мавсумда меҳмондаги учрашувларда бир ғалаба, 3 дуранг ва бир мағлубият қайд этган.\nМанчестер Юнайтед Европа Лигаси\nЕвропа Лигаси. "Локомотив"дан камбэк, "Милан" ҳамда "Арсенал" сафарда йирик ғалабага эришди\nМюнхен фожиасига 60 йил: аслида нима бўлганди?


ИНСОН ДУНЁГА БИР МАРТА КЕЛАДИ - Ўзбекистон овози газетаси\nИНСОН ДУНЁГА БИР МАРТА КЕЛАДИ\nЎз қадр-қимматини билиб, муносиб яшаш муқаддас бурчдир\nБугунги кунда одам савдоси дунё халқларини жиддий ташвишга солаётган кескин ижтимоий-сиёсий муаммолардан биридир. Зеро, у ҳудуд ва чегара танламайди. БМТ маълумотига кўра, ҳар йили дунё бўйича 3 миллионга яқин киши одам савдоси жинояти қурбонига айланмоқда. Ачинарлиси, жабрланганларнинг 80 фоизини аёллар ва болалар ташкил этади. Айрим кишиларнинг ишонувчанлиги, етарли ҳуқуқий билимга эга эмаслиги бу жиноят қурбонлари сони ортишига сабаб бўлмоқда.\nЎзбекистон Халқ демократик партияси Марказий Кенгаши ва Олий Мажлис Қонунчилик палатасидаги фракцияси ташаббуси билан Ўзбекистон Республикаси бош прокуратураси, Меҳнат ва аҳолини ижтимоий муҳофаза қилиш вазирлиги, Хотин-қизлар қўмитаси, Инсон ҳуқуқлари бўйича Ўзбекистон Республикаси Миллий маркази ҳамда «Камолот» ЁИҲ ҳамкорлигида «Одам савдосига қарши курашишда давлат ва нодавлат нотижорат ташкилотларининг ҳамкорликдаги иштироки» мавзусида илмий-амалий конференция ўтказилди.\nУнда одам савдосига қарши курашиш борасида юртимизда амалга оширилаётган чора-тадбирлар ҳақида сўз юритилди. «Одам савдосига қарши курашиш тўғрисида»ги қонуннинг ижросини таъминлаш ишларида партиянинг муносиб иштирок этиши борасидаги вазифалар муҳокама қилинди.\nРустам КОМИЛОВ, ЎзХДП Марказий Кенгаши раиси ўринбосари:\n— Одам савдоси нафақат бир киши, бир оила, балки бутун бир жамият ҳаётига катта ижтимоий хавф туғдирадиган жиноятдир. Унга қарши самарали кураш олиб боришда давлатлараро ҳамкорлик муҳим аҳамиятга эга. Ўзбекистон Республикаси инсон ҳуқуқлари бўйича 80 дан ортиқ халқаро ҳужжатга қўшилган ва БМТ томонидан мазкур соҳада қабул қилинган 6 та асосий халқаро шартнома иштирокчисидир. Мамлакатимизда бу борада мустаҳкам қонунчилик базаси яратилган.\nЎзбекистон Халқ демократик партияси ташкилотлари аҳоли, айниқса, ёшларни инсоннинг шаъни, қадр-қиммати, эркинлиги ва шахсий дахлсизлигига хавф солаётган бу каби иллатлардан огоҳ этадиган тадбирларни мунтазам равишда ўтказиб келмоқда.\nЖорий йилнинг шу даврига қадар мазкур масалаларда 50 га яқин давра суҳбати уюштирилди, уларда 4 минг нафардан зиёд аҳоли вакили, асосан ёшлар иштирок этди. Партия тизимида мунтазам ўтказиб келинаётган «Маҳалла — аҳолини манзилли ижтимоий қўллаб-қувватлаш маркази» лойиҳаси доирасида ҳам маҳаллаларда истиқомат қилувчи фуқаролар, хотин-қизлар ҳамда ёшлар ўртасида «Одам савдосининг замонавий шакллари ва оқибатлари» мавзусида давра суҳбатлари ташкил этиб келинмоқда. Шунингдек, «Биз одам савдоси ва турли диний экстремистик оқимларга қаршимиз» номли акцияларда ёшлар фаол иштирок этди.\nТаҳлиллар натижалари кўрсатаяптики, одам савдосидан асосан мустақил фикри шаклланмаган ёшлар азият чекмоқда. Шунинг учун бу масалада тегишли чора-тадбирлар кўриш, таклифлар тайёрлаш бизнинг устувор вазифаларимиздан бири бўлиб қолаверади.\nЭлмира БОСИТХОНОВА, Ўзбекистон Республикаси Бош вазири ўринбосари — Ўзбекистон хотин-қизлар қўмитаси раиси:\n— Мамлакатимизда одам савдосига қарши курашишнинг миллий тизими яратилган, қатор меъёрий ҳужжатлар қабул қилинган. Президентимизнинг «Одам савдосига қарши курашиш самарадорлигини ошириш чора-тадбирлари тўғрисида»ги, Вазирлар Маҳкамасининг «Одам савдоси жабрдийдаларига ёрдам бериш ва уларни ҳимоя қилиш бўйича Республика реабилитация Марказини ташкил этиш тўғрисида»ги қарорлари қабул қилинди. Шунингдек, одам савдосига оид Конвенцияга Ўзбекистоннинг қўшилиши, шу билан бирга мамлакатимиз парламенти томонидан бошқа қўшимча ҳужжатлар имзолангани, халқаро ҳуқуқий ҳужжатлар ратификация қилингани, энг муҳими, 1994 йил 22 сентябрда қабул қилинган Жиноят кодексида илк бор одам савдоси жинояти учун жиноий жавобгарлик белгилангани, қолаверса, «Одам савдосига қарши курашиш тўғрисида»ги қонун бу йўлдаги фаолиятимизнинг янада самарали бўлишида муҳим аҳамият касб этмоқда.\nБугунги кунда мазкур ҳуқуқий ҳужжатлар асосида одам савдосининг олдини олишга қаратилган чора-тадбирлар изчил амалга оширилмоқда. Ўрганиш шуни кўрсатмоқдаки, одам савдосини бир қанча омиллар келтириб чиқаради. Оилавий муҳитнинг носоғломлиги, ҳуқуқий билим етарли эмаслиги, ирода бўшлиги, ўта соддалик, мўмай пул топишга ўчлик каби сабаблар билан одамлар алданиб қолмоқда.\nЖойларда учраб турган шу каби камчиликларни бартараф этиш, одам савдоси жиноятларини содир этишга шароит яратадиган омилларни бартараф этишга кўмаклашиш мақсадида Хотин-қизлар қўмитаси кўплаб давра суҳбатлари, семинарлар, савол-жавоб кечалари, учрашувлар ўтказаяпти. Ўтган олти ой давомида одам савдосидан жабрланган бир гуруҳ хотин-қизга психологик, тиббий, ҳуқуқий ёрдам кўрсатилди ва маслаҳатлар берилди, ижтимоий ёрдам кўрсатилди, касб-ҳунар ўргатилди, бандлиги таъминланди. Аммо бу ишлар етарли эмас. Айниқса, бу борадаги тарғибот-ташвиқотни янада кенг кўламда олиб боришимиз талаб этилади.\nБахтиёр ИБРОҲИМОВ, Ўзбекистон Республикаси бош прокуратураси Ички ишлар вазирлиги органларида қонунлар ижроси устидан назорат бошқармаси прокурори:\n— Одам савдоси бир ёки икки шахс томонидан эмас, балки уюшган гуруҳлар томонидан бир вақтнинг ўзида бир нечта мамлакат ҳудудида содир этилади. Шу сабабли ҳам бу глобал аҳамиятга эга муаммодир. Демак, унга қарши курашиш ҳам битта ёки иккита идоранинг иши эмас. Бу жиноятга қарши тизимли иш олиб бориш, энг аввало, фуқароларнинг ўзи огоҳ бўлиши, одам савдосига қарши курашишда ҳуқуқни муҳофаза қилувчи идораларга ёрдам бериши зарур.\nХорижда ишлашнинг қонуний асослари ҳамда одам савдосига қарши курашнинг мазмун-моҳиятини аҳолига тушунтириш мақсадида «Одам савдоси — давр муаммоси» тарғибот лойиҳасини амалга ошириш вазифаси белгиланган эди. Шу мақсадда 13 нафар масъул ходимдан иборат Ишчи гуруҳи тасдиқланди. Республика бўйича жами 305 та тарғиботчи гуруҳ ташкил этилиб, уларга 3000 нафарга яқин масъул шахс жалб этилди.\nБундан ташқари, одам савдосидан огоҳ этувчи «Огоҳ бўлинг, қулликка рози бўлманг!» каби мавзуларда тарқатма материаллар, кўргазмали тарғибот воситалари тайёрлаш ва тарқатиш, мавзуга оид баннерлар ўрнатишга алоҳида эътибор қаратилмоқда. Яна бир бор таъкидламоқчиманки, бу саъй-ҳаракатлар ўзининг юқори натижасини бериши учун албатта бутун жамият, давлат идоралари бир бўлиб, бу жиноятга қарши курашни изчил олиб бориши зарур.\nАҳмаджон ҲОКИМБОЕВ, ЎзХДП Бўстонлиқ туман кенгаши раиси ўринбосари:\n— ЎзХДП ташкилотлари ҳам мазкур иллатнинг сабаблари ва оқибатларини аҳоли ўртасида кенг тушунтиришга қаратилган тадбирларни изчил ўтказиб келмоқда. Бунда, айниқса, ёшлар ва хотин-қизларнинг хабардорлик даражасини ошириш, ҳуқуқий маданиятини юксалтиришга алоҳида эътибор қаратилмоқда. Биз бу борада кўпроқ маҳалла фуқаролар йиғинлари билан ишлашга ҳаракат қилаяпмиз. Юртимизда ишлайман деганга иш етарли. Фақат ҳалол меҳнат, сабр-қаноат кишига бахт келтириши мумкинлигини тарғиб қилаяпмиз. Ҳудудлардаги партия ташкилотлари, депутатлар маҳалла фуқаролар йиғинлари билан яқин ҳамкорликда иш олиб борса, кўп фалокатларнинг олди олинади.\nТошкент шаҳар Чилонзор туманидаги «Шараф» маҳалла фуқаролар йиғини котибаси, «Истиқбол» ёшлар қаноти фаоли:\n— Ўзбекистон Халқ демократик партияси ўзининг Сайловолди дастурида ёшлар жамиятда ўз ўрнини топиши борасида қатор вазифаларни белгилаган. Зеро, ёшлар бўш вақтини мазмунли ўтказиши учун зарур шароитлар яратиб бериш ва улар бандлигини таъминлаш турли иллатларнинг олдини олишда муҳим воситалардандир.\nТадбирда, шунингдек, Меҳнат ва аҳолини ижтимоий муҳофаза қилиш вазирлиги бошқарма бошлиғи Эркин Авезов, «Камолот» ЁИҲ Марказий кенгаши бўлим мудири Илёс Раҳимов ва бошқалар сўзга чиқиб, мавзу бўйича ўз фикр-мулоҳазаларини билдирди.\nКонференция якунида одам савдосига қарши курашишда давлат ва нодавлат нотижорат ташкилотларининг ҳамкорликдаги фаолиятини такомиллаштиришга доир тавсиялар ишлаб чиқилди. Инсон ҳаётга бир марта келади. Ўз қадр-қимматини билиб, муносиб яшаш муқаддас бурчдир. Одам савдоси нафақат олий ҳуқуқларни поймол этади, балки инсоннинг ғурури, ор-номусига дахл қилади. Буни тушунган одам ҳеч қачон унинг тузоғига илиниб қолмайди.


ФВВ иссиқ кунлари тушлик вақтида кўчага чиқмасликни ва кўпроқ душ қабул қилишни тавсия қилмоқда - Халқ сўзи\n15:35 22 Июнь 2018 Жамият\nБунда хавф инсонлар тана ҳароратини 37,1°Сга ошиши ёки иссиқлик алмашинувини бузилиши – тана ҳароратини 38,8°Сга яқинлашиши. Узоқ вақт ёки кучли иссиқ об-ҳавода бўлиш иссиқ (офтоб, кун) уриши ёки юрак фаолиятини бузилишига олиб келиши мумкин. Терини қизариши, шиллиқ қаватларнинг қуриши ва кучли ташналик иссиқ (офтоб, кун) уриши симптомлари ҳисобланади. Ушбу симптомлар кузатилганда тиббий ёрдам кўрсатилмаса хушдан кетиш, нафас ва юрак тўхташи мумкин.\nФавқулодда вазиятлар вазирлиги ёзнинг жазирама кунларидан сақланиш қоидалари ва офтоб урганда нима қилиш кераклиги ҳақида маълумот берди. Қуйида вазирлик томонидан тақдим этилган тавсияларни эътиборингизга ҳавола қиламиз.\nОлдиндан ичимлик суви захираларини яратинг. Иссиқ об-ҳавога мос кийим-кечак, вентилятор, кондиционерларни тайёрлаб қўйинг. Далада бўлсангиз, чодир (чайла, капа) ҳамда қудуқлар кўриб қўйинг. Иложи борича электр ускуналар ишлаши учун автоном электр манбасини сотиб олинг. Ичимлик сувини тежаб ишлатинг. Ўзингиз ва оила аъзоларингизни иссиқ (офтоб) урганда тўғри ҳаракат қилишга ўргатинг.\nКўпроқ суюқлик (сув) истеъмол қилиш. Суюқликни (сувни) тўғри истеъмол қилиш режими организмни яхши фаолият қилишига шароит яратади. Иссиқ об-ҳаво пайтида истеъмол қилинадиган сув миқдорини кўпайтириш лозим. Бунда ширали ичимлик ёки ширин газланган ичимлик ўрнига оддий сув билан организмдаги сув танқислигини бартараф этиш керак. Пиво ёки бошқа алкоголь ичимликлар истеъмол қилманг, бу организмни умумий ҳолатини ёмонлашишига олиб келади. Иссиқ об-ҳаво пайтида соат 12:00 дан 16:00 гача кўчага чиқмасликка ҳаракат қилинг, айниқса очиқ қуёш тагида юрманг. Ўзингизни ва ишингизни шундай режалаштирингки бу оралиқда сиз уйда ёки иш хонада бўлинг.\nИложи борича кўпроқ душ қабул қилинг. Мунтазам тозаланиш терини янада самарали нафас олишига кўмак беради. Сув хона ҳароратида бўлиши керак. Муздай сувда совишга интилиш, ҳароратнинг бирданига алмашиши зотилжам касаллигига қисқа йўлдир.\nИссиқ (офтоб) урганда сояга ёки шабада бор жойга ўтинг, душ қабул қилинг ва аста секин кўп миқдорда сув ичинг. Иссиқ (офтоб, кун) уришини олдини олиш мақсадида ўз танангизни совитишга ҳаракат қилинг.\nИстеъмол қилинадиган озиқ-овқат таркибини ўзгартишга ҳаракат қилинг. Иссиқ об-ҳаво пайтида эътиборингизни совуқ овқатлар истеъмол қилишга қаратинг. Мева ва сабзавотлар истеъмол қилинг. Овқатларни албатта туз билан истеъмол қилинг. Чунки иссиқ об-ҳаво пайтида инсон кўп терлайди ва шу билан бирга натрий тузини кўп йўқотади.\nСинтетик матолардан тайёрланган кийим-кечаклар киймасликка ҳаракат қилинг. Иссиқ об-ҳаво пайтида пахтадан тайёрланган кийим-кечак танлаш даркор. Кепка, панама ёки шляпа кийишдан уялманг. Иссиқ (офтоб) уриши кўпинча инсонларнинг боши қизиб кетишидан юз беради.\nТана ҳароратини пасайтиришга совуқ сувга оёқ ва кўлларни ботириш йўли билан эришиш мумкин. Иссиқ (офтоб) уриши аломатлари (умумий ҳолсизлик, бош оғриши, юз рангини ўчиши (оқариб) ёки қизариб кетиши, пулснинг меъёрида эмаслиги) пайдо бўлганда мунтазам оз-оздан (80100 мл) сув истеъмол қилиш керак, бунда сувни иложи борича узоқроқ оғизда ушлаб кейин ичиш керак, танани тезда совитиш (сояга, шабада бор жойга ўтиш, душ қабул қилиш) керак.


АҚШ тўртинчи марта Россияга Украина масаласида “йўқ” деб жавоб берибди. Бу сафар хат кўринишида! - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n22:00 - АҚШ тўртинчи марта Россияга Украина масаласида “йўқ” деб жавоб берибди. Бу сафар хат кўринишида!\n2021 йил октябр ойидан бошлаб Ғарб нашрларида Россия Украина билан чегарада 100 мингдан ортиқ аскар тўплагани ҳақида хабарлар пайдо бўлди. АҚШ Россияни яна бир марта Украинага бостириб киришга уринишда айблади. Воқеалар ривожи тезлашиб кетгач, Жо Байден ҳамда Владимир Путин бир неча марта суҳбатлашиб, музокаралар столига ўтиришга келишиб олибдилар.\nРоссия инқирозли вазият фонида Ғарбдан Украина ва Грузия ҳеч қачон НАТО аъзосига айланмаслиги бўйича ҳуқуқий кафолат талаб қила бошлади. Бу бўйича уч марта серияли музокаралар ўтказилди. Аввалига Женевада АҚШ – Россия форматида, кейинчалик Брюсселда НАТО – Россия форматида, Венада эса ЕХҲТ вакиллари иштирокида музокаралар бўлиб ўтди. Бу учрашувларда ҳам Ғарб ва хусусан АҚШ Россиянинг асосий талаби бўлмиш Украинани НАТОга қўшмаслик талаби бажарилмаслигини маълум қилибди.\nЖеневада АҚШ Давлат Котиби Энтони Блинкен ҳамда Россия Ташқи Ишлар Вазири Сергей Лавров иштирокида ҳам музокара бўлиб ўтибди.\nБу охирги учрашувда фақат битта янгилик айтилди: АҚШ Россиянинг сўрови билан илгари сурилган талаб бўйича хат кўринишида жавоб берадиган бўлди. Ўша жавоб 26 январ куни кечқурун Россияга АҚШ элчиси томонидан етказилибди.\nРоссияга хат кўринишида жавоб берилгани муносабати билан АҚШ давлат котиби Энтони Блинкен матбуот анжуманида иштирок этиб, уни тушунтиришга ҳаракат қилибди.\nАҚШ Давлат Котибидан Россия талаб қилаётган асосий нарса – Украина НАТОга қўшилмаслиги бўйича кафолат сўровига қандай жавоб берилгани сўралганди. “Бизнинг томондан қараганда НАТО эшиклари очиқ ва шундайлигича қолади. Биз бу принципда содиқмиз”, деб жавоб берибди Энтони Блинкен.\nХуллас, қисқа қилиб айтсак, АҚШ Россияга икки давлат – Украина ва Гуржистон – тўғрисида ёзма баёнот топширибди.


Президент ваъда қилган “Спарк” автомашинаси эгасига топширил...\nҲокимлик янгиликлари / 2021-06-04\nПрезидентимиз Шавкат Мирзиёев жорий йилнинг 1-2 июнь кунлари Сурхондарё вилоятига ташрифи доирасида Термиз шаҳридаги Боғишамол маҳалласида бунёд этилган 9 қаватли уйларни бориб кўрди ва замонавий уйда истиқомат қилаётган икки оила – Наргиза Раҳимова ҳамда Фаррух Эгамовнинг хонадонларида бўлди.\nДавлатимиз раҳбари осмонўпар янги уй эгаларига яратилган шароитлар билан танишиб, самимий суҳбатлашди. Н.Раҳимованинг қизи Зулфия номидаги Давлат мукофоти соҳибаси Рухшона Абдураззақова ўзининг ҳаёти, таълим соҳасидаги ютуқлари, адабиёт йўналишидаги изланишлари ҳақида гапириб берди. Яқинда ёшлар иттифоқи сардори этиб сайланганини фахр билан сўзлади. Истеъдодли ёш ижодкор давлатимиз раҳбарига китобларини туҳфа этди.\nР.Абдураззақова Термиз шаҳридаги Ал Ҳаким ат-Термизий номли 1-вилоят ёш физик-математиклар мактаб-интернатининг 10-синфида ўқийди. Президентимизнинг фармони билан ўтган йили Зулфия номидаги Давлат мукофотига сазовор бўлди. Ўтган йилларда учта шеърий китоби нашр этилган. “Ёш китобхон” танлови республика босқичида ҳам фаол иштирок этган.\nПрезидентимиз суҳбат якунида изланувчан, чуқур билимга эга қизни тарбиялаб, камолга етказаётгани учун унинг онаси Наргиза Раҳимовага миннатдорчилик билдириб, “Спарк” енгил автомашинасини совға қилди.\nМазкур совғани тантанали топшириш маросимида давлат ва жамоат ташкилотлари вакиллари, нуронийлар, маҳалла аҳли, ёшлар ва Рухшона таълим-тарбия олаётган мактаб-интернат жамоаси, оммавий ахборот воситалари вакиллари иштирок этди.\nБайрамона ўтган тадбирда Республика ёшлар агентлиги директори А.Саъдуллаев, Республика маънавият ва маърифат маркази раҳбари, сенатор М.Хожиматов, Маҳалла ва оилани қўллаб-қувватлаш вазирининг биринчи ўринбосари Г. Маърупова, вилоят маҳалла ва оилани қўллаб-қувватлаш бошқармаси бошлиғи ўринбосари, сенатор О.Соатов, Ўзбекистон Ёзувчилари уюшмаси раиси, сенатор С.Сайидов ва бошқалар сўнгги йилларда мамлакатимизда амалга оширилаётган ислоҳотлар инсон манфаатлари, одамларнинг бугунги ҳаётидан рози бўлиб яшашига хизмат қилаётганини алоҳида таъкидлади.\n– Президентимизнинг кутилмаганда хонадонимизга келиб, биз билан самимий суҳбат қилганидан ҳаяжонланиб қолдим, – дейди Рухшона. – Менинг ҳар бир гапимни эътибор билан тинглаб, “Спарк” енгил автомашинаси совға қилишини айтганларида қулоқларимга ишонгим келмади. Беихтиёр онамнинг ҳам менинг ҳам кўзимизга севинч ёшлари келди. Бу совға ҳаётимни янада ўзгартириб, улкан марраларни кўзлашга ундади. Бу юксак ишончни албатта оқлайман.


Ўзбекистон Республикаси Вазирлар Маҳкамаси аъзоларини тасдиқлаш тўғрисида | huquqburch.uz\nЎзбекистон Республикаси Конституциясининг 98-моддасига мувофиқ Вазирлар Маҳкамаси янги сайланган Ўзбекистон Республикаси Олий Мажлиси олдида ўз ваколатларини зиммасидан соқит қилганлиги маълумот учун қабул қилинсин.\nЎзбекистон Республикаси Президентининг таклифига кўра, Ўзбекистон Республикаси Олий Мажлиси Қонунчилик палатаси ва Сенатининг 2020 йил 21 январдаги қарорларига мувофиқ, Бош вазир лавозимига А.Н. Арипов тасдиқланган.\nЎзбекистон Республикаси Олий Мажлиси Қонунчилик палатасининг 2020 йил 22 январдаги тегишли қарорларига биноан Ўзбекистон Республикаси Вазирлар Маҳкамасининг аъзолигига номзодлар маъқулланган.\n2. Мазкур Фармоннинг ижросини назорат қилиш Ўзбекистон Республикаси Бош вазири А.Н. Арипов ва Ўзбекистон Республикаси Президенти Администрацияси раҳбари З.Ш. Низомиддинов зиммасига юклансин.


"Ипподром" бозори акциялари сотувга қўйилади\n19:47 / 01.10.2015\nХалқ орасида кўпроқ “Ипподром” бозори номи билан машҳур Chilonzor buyum savdo kompleksi АЖнинг қўшимча эмиссия акцияларининг биржа очиқ савдолари бўлиб ўтади. Шу Ўзбекистон президентининг 28 апрелдаги 2340-сонли қарори 2-иловасига мувофиқ амалга оширилмоқда.\nСавдода юридик ва жисмоний шахслар, шунингдек, хорижий сармоядорлар иштирок этиши мумкин бўлади.\nChilonzor buyum savdo kompleksi акциялари Tashinvestkom хусусий корхонаси томонидан биржа очиқ савдолари орқали бир донаси 12 минг сўмдан сотувга қўйилган. Сотувга қўйилган акцияларнинг жами сони 296 501 донани ташкил қилади.


Қирғизистонлик келин ўғриси ва қотили 20 йилга озодликдан маҳрум этилди\nБИШКЕК – Қирғизистон суди май ойида ёш қизни ўғирлаган ва ўлдирган эркакни 20 йиллик қамоқ жазосига ҳукм қилди, деб хабар беради Озод Европа/Озодлик радиоси сешанба, 11 декабр куни.\nБишкекнинг Свердловск туман суди турмуш қуришга мажбурлаш мақсадида Бурулай Турдаали қизини ўғирлаб, сўнгра уни ўлдирган 29 яшар Марс Бодошевга 11 декабр куни ҳукм ўқиган.\nСуд, шунингдек, Бодошевга ушбу жиноятни содир этишда кўмаклашган дўсти Акмат Сеитовни ҳам етти йилга озодликдан маҳрум этиш ҳақида қарор чиқарган.\nБодошев Чуй вилояти милиция идорасида Турдаали қизи билан ёлғиз қолган пайтда уни пичоқлаб ўлдирган.\nУшбу воқеа ортидан бир нечта милиция ходими ишдан бўшатилган, айримларига ҳайфсан эълон қилииб, қуйи лавозимларга туширилган.\nМазкур қотилликдан сўнг, бутун мамлакат бўйлаб «келин ўғирлаш» амалиётига қарши кўп сонли намойишлар бўлиб ўтган.\nҚирғизистонда келин ўғирлаш қонунга хилоф бўлса-да, бу жиноятни содир этганлар камдан-кам ҳолларда жавобгарликка тортилади.\nҚирғизистонликлар келин ўғирлаш ва аёлларга нисбатан зўравонликка қарши\nСиёсатчилар, фуқаролик жамияти фаоллари, санъаткорлар ва мактаб ўқувчилари 19 яшар Бурулай Тураали Қизининг ўлдирилганига норозилик билдирмоқдалар. Қиз ўтган ойда уни ўғирлаган шахс томонидан пичоқланган.\nҚирғизистонда келин ўғирлаш ҳолатларига барҳам бериш чоралари кўрилмоқда\nЎтган йили милиция идорасида ёш қизнинг ўлдирилгани мамлакатни ларзага солди ва ҳукуматни бу муаммога қарши чора кўришга мажбур қилди.\nҚирғизистондаги қотиллик келин ўғирлаш одатига қарши нафратни кучайтирди\n20 яшар Бурулай Турдаали Қизининг уни ўғирлаган кимса томонидан ўлдирилиши Қирғизистонда жинсий асосдаги зўравонлик муаммосини юзага чиқарди.


Мурод Исмоилов: “Жамоамизга ғолиблик руҳи етишмаяпти” | "NAVBAHOR" FUTBOL JAMOASINING RASMIY WEB SAHIFASI\nМурод Исмоилов: “Жамоамизга ғолиблик руҳи етишмаяпти”\n“Навбаҳор” ва “Қўқон-1912” жамоалари ўртасидаги учрашувдан сўнг ўтказилган матбуот анжуманининг биринчи қисмида журналистларнинг саволларига меҳмонлар устози Мурод Исмоилов жавоб қайтарди: - Ўйинни жамоамиз яхши бошлаганди. Ҳаттоки, ҳисобни очишга ҳам эришгандик. Афсуски, ҳимоячиларимиз берилган кўрсатмаларимизни бажара олишмагани ёки тушунишмагани учун керакли натижа қўлга киритилмади. Футболчиларимиз айнан биз айтган хатоларга йўл қўйишди. Стандарт вазиятлардан ўтказилган учта гол ҳаммасини ҳал қилди. Иккинчи бўлимни ҳам йигитлар ёмон бошлашмаганди. Лекин, ўша оддий вазиятлардаги хатоларимиз панд берди. Бундай совғалардан Пишур самарали тарзда фойдаланиб, қаҳрамон бўлди. Ёш футболчиларимиздан Иқбол Маликжонов ва Ойбек Рустамовлардан хурсанд бўлганлигимни айтиб ўтишни истардим. Рустамов биринчи ўйинини ўтказди. Маликжонов ҳам ёмон ўйнагани йўқ. Ёш футболчиларимизни ҳаракатларидан кўнглим тўлди. Келгусида, ушбу йигитларимиз жамоанинг етакчиларидан бири бўлиб етишишади деган умиддаман. Уларда кўпчилик футболчиларимизда етишмаётган руҳият бор. Фурсатдан фойдаланиб, “Навбаҳор” жамоасини қўлга киритилган ғалаба билан табриклайман. Ҳар икки жамоага ҳам навбатдаги учрашувларда омад тилайман. Бугун жамоамизга ғолибликка бўлган руҳ етишмади. Ўйин борасида гап кетганида, футболчиларимиз бир-бирларини тушуниб, ўйиндаги боғлиқликни шакллантиришмоқда. Ўз дарвозамиздан бир-иккита тўп ўтказиб юборганимиздан кейин охиригача кураша олмаяпмиз. Олдинги турда “Бунёдкор” билан ўтган ўйинда ҳам ҳисоб 0:2 етган пайтда баҳсни якунланишига анча вақт бўлишига қарамай, охиригача кураша олмагандик. Таркибда йигитларни ўз ортидан етаклай оладиган етакчи футболчи етишмаяпти. Аслини олганда Наманганга яхши ният билан келгандик. Афсуски, футболда шунақаси ҳам бўлиб турар экан.


Марҳамат, сўровнома натижалари! - Terabayt.Uz\nМарҳамат, сўровнома натижалари!\nХабарингиз бор, сайтимиз ўқувчилари орасида Apple ҳамда Samsung орасидан қай бирини хуш кўрувчилар кўпроқ эканлигини аниқлаш учун сўровнома ташкил этган эдик. Энди унинг натижалари билан танишамиз.\nМазкур сўровномада (https://goo.gl/forms/3bElxKqSQWcRjctf2 манзилида) кўплаб мухлисларимиз қатнашишди, аввало уларнинг барчасига ўз миннатдорчилигимизни изҳор этамиз. Қолаверса, техник сабабларга кўра сўровнома натижаларини ваъда қилинган пайтда эълон қилиш имкони бўлмади, бунинг учун сиз азизлардан узр сўраймиз.\nХулласи калом, шу пайтгача жами 4662 марта жавоб берилган. Унинг натижаларига назар солсак, Apple компанияси 82,1% овоз билан яққол етакчиликни эгаллаб турибди! Samsung’ни ёқлаб берилган овозлар эса 17,9 фоизни ташкил этган.\nЭнди овоз беришлар динамикасига ҳам бир нигоҳ ташлаймиз. Унга кўра, энг кўп овоз берилган сана – 24 июнь бўлиб турибди.\nАйтиш керакки, бу саҳифада айни дамда ҳам овоз бериш имконияти сақланиб турибди, бироқ мазкур хабаримиз билан сўровнома якунига етганлигини маълум қиламиз. Шу билан бирга, сўровномада берилган овозлар фойдаланувчиларнинг фикрини холис акс эттираётганлигини, унинг натижаларига Terabayt.Uz сайтининг алоқаси йўқлигини ҳам таъкидлаб ўтамиз.\nУнда иштирок этган, дўстларига тавсия қилган барча-барчага яна бир бор раҳмат, деймиз. Биздан узоқлашманг – олдимизда яна кўплаб қизиқарли сўровномалар, мақола ва хабарлар кутяпти.\n#Apple #Samsung #Smartfon #Сўровнома #хабарлар


Ургут туманидаги 1-болалар-ўсмирлар спорт мактаби ўқувчилари Қорақалпоғистон Республикасининг Тўрткўл туманида ўтказилган бокс бўйича Республика очиқ турнирида умумжамоа ҳисобида 6 вазнда иккинчи ўринни қўлга киритди.\nЖумаладан, Одилшоҳ Халимов ва Муҳаммадали Халимов биринчи ўрин билан тақдирланган бўлса, Элёр Эсанов, Муҳаммадамин Садруллаев ва Улуғбек Шомуродов иккинчи ўринни эгаллади. Оғабек Ўлмасов эса учинчи ўрин билан кифояланди.\nЖомбой туманида Ўзбекистон ёшлар иттифоқи вилоят, туман ва шаҳар кенгашлари ҳамда вилоят “Ёшлар келажагимиз” жамғармаси ходимлари ўртасида мини футбол бўйича “Дўстлик спартакиадаси” бўлиб ўтди.\nВилоятимизнинг барча ҳудудидан келган ёшларни бирлаштирган футбол беллашуви якунида иттифоқнинг вилоят кенгаши жамоаси биринчи ўринга сазовор бўлди. Иккинчи ва учинчи ўринлар булунғурлик ва пайариқлик ёшларга насиб этди.\nСамарқанд шаҳрида АТ “Халқ банки”нинг вилоят филиали томонидан “Бошқарув раиси кубоги-2019” мини футбол спорт мусобақаси бўлиб ўтди.\nМусобоқада банкнинг барча шаҳар ва туман филиалларидан келган 20 та жамоа олимпия тизимида ғолиблик учун майдонда тўп сурди. Якунда “Халк банки”нинг Тойлоқ тумани филиали биринчи ўринни қўлга киритди. Иккинчи ва учинчи ўринлар Каттақўрғон туман бўлими ва Самарқанд вилояти бўлими жамоаларига насиб этди.\nМусобақа сўнггида ғолиб жамоалар Самарқанд вилоят футбол ассоциацияси ва ҳомий ташкилотлар томонидан диплом ва эсдалик совғалари билан тақдирланди.\nСамарқанд шаҳрида спортнинг джит кун до тури бўйича ўсмирлар ва катталар ўртасида республика турнири ўтказилди.\nУнда республикамизнинг барча вилоятларидан 250 нафарга яқин спортчилар ғолиблик учун баҳсга киришди. Самарқандликлар умумжамоа ҳисобида биринчи ўринни эгаллаган бўлса, иккинчи ўрин Бухоро вилояти спортчиларига ва учунчи ўрин Тошкент шаҳридан келган меҳмон спортчиларга насиб этди.\nСамарқанд эшкак эшиш каналида слаломда эшкак эшиш бўйича республика турнири бўлиб ўтди.\nРеспубликамизнинг барча ҳудудидан келган 100 нафардан ортиқ эшкакчилар беллашуви якунида Тошкент шаҳри эшкакчилари биринчи ўринга сазовор бўлди. Иккинчи ва учинчи ўринлар Наманган ва Самарқанд вилояти спортчиларига насиб этди.\nСамарқанд шаҳридаги енгил атлетика ва спортнинг ўйин турларига ихтисослаштирилган болалар-ўсмирлар спорт мактабида баскетбол бўйича 2005 йилда туғилган ва ундан кичик ёшдаги ўғил ва қиз болалар ўртасида вилоят чемпионати бўлиб ўтди.\nХалқаро баскетбол ассоциацияси қоидаларига асосан олимпия тизимида ўтказилган баҳслар якунига кўра, қизлар ўртасида Жомбой туманидаги 18-мактаб жамоаси биринчи ўринга лойиқ кўрилди. Самарқанд шаҳар 1-сон болалар ва ўсмирлар спорт мактаби иккинчи ва Тойлоқ болалар-ўсмирлар спорт мактаби жамоаси учинчи ўринни қўлга киритди.\nЎғил болалар ўртасидаги баҳсда Самарқанд ихтисослашган болалар-ўсмирлар спорт мактаби жамоаси биринчи ўринни эгаллади. Самарқанд шаҳридаги 45-мактаб ҳамда Булунғур туманидаги 23-мактаб спортчи-ўқувчиларига иккинчи ва учинчи ўринлар насиб этди.\nТошкент шаҳрида ўтказилган спорт акробатикаси бўйича катталар ўртасидаги XI Осиё чемпионатида 4 нафар самарқандлик гимнастикачилар муносиб иштирок этди.\nМураббий Ҳайрулла Жўраев бошчилигида қатнашган гимнастикачилар Хушбахт Исоматов, Фозилжон Файзиев, Муроджон Мелиев, Зуҳриддин Абдусаломов иккинчи ўринни эгаллади ва кумуш медаль билан тақдирланди.\nЖиззах шаҳрида юнон-рим кураши бўйича ўсмирлар ўртасида Ўзбекистон чемпионати ўтказилди.\n300 нафар ёш курашчилар баҳсида вилоятимиз вакиллари Қувончбек Яхшибоев, Жафар Мустафоқулов ўз вазн тоифасида олтин медаль билан тақдирланган бўлса, Диёрбек Бектурдиев, Акмал Шарифбоев, Бектемир Норматов бронза медални қўлга киритди.\nСамарқанд шаҳридаги гимнастика бўйича ихтисослаштирилган болалар-ўсмирлар спорт мактабида вилоятимиздаги умумий ўрта таълим мактабларининг 100 нафарга яқин ўқувчилари ўртасида спорт гимнастикаси бўйича мусобақа ўтказилди.\nЎзбекистон “Ёшлик” жисмоний тарбия ва спорт жамияти вилоят бўлими ҳамда вилоят гимнастика федерацияси ҳамкорлигида ташкил этилган мусобақа якунида Самарқанд шаҳри ёш гимнастикачилари энг кўп медаль жамғариб, умумжамоа ҳисобида 1-ўринни эгаллади.


Билл Гейтс нега фарзандларига смартфонни тақиқлаганини айтди - Terabayt.Uz\nMicrosoft раҳбари, жаҳоннинг энг бой кишиси бўлган Билл Гейтс фарзандлари 14 ёшга кирмагунларига қадар уларга смартфондан фойдаланишларига рухсат бермаган. Унинг бу қоидасига бошқа таниқли IT-компания раҳбарлари ҳам амал қилишади ва фарзандларини электрон гаджетларнинг салбий таъсиридан ҳимоялашга уринишади.\nБуюк Британиянинг таниқли Mirror нашри яқинда ўтган интервью жараёнида Билл Гейтсдан оилавий муҳитда электроника воситаларидан фойдаланиш қай тарзда амалга оширилиши тўғрисида сўради. Microsoft асосчиси бунга жавобан оиланинг 14 ёшга тўлмаган аъзосига гаджетлардан фойдаланиш тақиқланганини маълум қилди.\n«Биз овқат маҳали мобил телефондан фойдаланмаймиз, — дейди Билл Гейтс. — 14 ёшга қадар барча фарзандларимиз смартфонсиз улғайишган. Улар барча дўстларида қўл телефони борлигин айтиб, кўп маротаба шикоят қилишар эди».\nБилл Гейтснинг айни пайтда 3 нафар фарзанди бор: 20 ёшли Женнифер, 14 ёшли Фиби ҳамда 17 ёшли Рори. Уларнинг барчаси жаноб Гейтс томонидан ўрнатилган қоидага кўра тарбияланмоқда. «Ҳозир ҳам электроника воситаларидан фойдаланиш мумкин ҳамда чекланган вақт бор. Бу уларга ўз вақтида ухлаш ва соғлом бўлиб вояга етишларига ёрдам беради», — дейди Билл Гейтс.\nГейтснинг маълум қилишича, у фарзандларининг смартфондан имкон қадар фойдали мақсадларда, мисол учун уйга вазифаларни бажариш, қўшимча таълим олишлари учун фойдаланишларига шароит яратиб беради.\nГейтс оила аъзолари қайси смартфон моделидан фойдаланишларини маълум қилмаган. 2012 йилда унинг турмуш ўртоғи Мелинда Гейтс турмуш ўртоғи фарзандларига Apple маҳсулоталирдан фойдаланишни тақиқлаганини айтиб, «Бойлик оиламизга Microsoft’дан келади, шундай экан бу пулни нега рақибнинг чўнтагига солишимиз керак?» мазмунидаги муносабатни билдирган.\nБилл Гейтс ҳам кейинчалик буни тан олган ва Windows Phone смартфонлари оила аъзолари учун кифоя қилишини айтган.\nМаълумки, Apple асосчиси Стив Жобс ҳам ўз фарзандларини юқори технология қурилмаларидан, жумладан iPad’дан фойдаланишларини чеклаган. Биограф ёзувчи Уолтер Иссаксоннинг айтишича, Стив ҳар кечда болалари билан бир стол атрофида йиғилиб, китоблар ва тарих мавзуларида суҳбат қуришни одат қилган экан. Унинг оиласида кечки пайтда ҳеч кимга планшет ҳамда компьютердан фойдаланишга рухсат берилмаган.\n3D Robotics компанияси раҳбари Крис Андерсон ҳам юқоридаги инсонлардан ўрнак олиб, болаларининг гаджетлардан фойдаланишларини қаттиқ назорат остига олган. Андерсоннинг фикрича, зарарли контент ва электрон воситалардаги кўнгилочар дастурларга тобелик фарзандлар тарбияси ва истиқболига жиддий зарар етказади.\nГейтса ҳамда Жобс — жаҳонни ахборот-коммуникация технологиялари, инновацион қурилмалар билан таъминлаётган компаниялар раҳбарларининг ҳаётий тамойилларидан ҳам кўриниб турибдики, навниҳол болаларнинг қўлига “ақлли” гаджетларни бериш қўйиш — уларнинг порлоқ келажакларига болта уришга тенг.\n#Билл Гейтс #смартфондан фойдаланиш #Стив Жобс #фарзанд


Хитойлик смартфонсоз бу йил ярим баравар кам телефон чиқаради - Terabayt.Uz\nХитойлик смартфонсоз бу йил ярим баравар кам телефон чиқаради\nHuawei ўзининг мобил қурилмалар ишлаб чиқариш бўлимини сотмоқчи эмас, бироқ компанияга осон бўлмаслиги аниқ — Huawei'ни олдинда қора кунлар кутиб турибди.\nNikkei'нинг хабар беришича, телекоммуникация гиганти таъминотичиларига 2021 йилда ўтган йилгига қараганда анчайин кам смартфон ишлаб чиқаришини маълум қилди.\nМаълум бўлишича, Huawei бутун йил давомида 70—80 миллионта смартфон ишлаб чиқаради холос. Бу ўтган йилги 189 миллион дона қурилмага нисбатан 60% лик камайиш ҳисобланади. 2019 йилда компания бозорга 240 миллионта смартфон етказиб берганди.\nУшбу ўзгариш натижасида смартфонларнинг бозорда мавжудлиги ва ассортименти борасида ҳам янгиликлар кузатилади. Маълум бўлишича, Huawei ўз заводларини 5G смартфонлар компонентлари билан таъминлашга қийналмоқда ва шу боисдан бу йил асосий эътиборни 4G смартфонларга қаратади. Навбатдаги P50 оиласи смартфонлари таъминот занжирида муаммолар бўлаётгани ҳақида ҳам хабарлар тарқалмоқда.\nОй бошида Президент Байденнинг Савдо котиби лавозимига номзод Жина Раймондо Huawei'га қўйилган тақиқ бекор қилинмаслиги, компания мамлакатга хавф туғдириши борасида маълум қилганди.